Dodatne povoljnosti za ostvarivanje prava na podsticaje – ASinfo Portal\nBANJALUKA – Zakonom o izmjenama i dopunama Zakona o podsticajima u privredi Republike Srpske uvedena je dodatna mogućnost da privredni subjekt može da ostvari pravo na podsticaj i za zaposlene sa kojima je zasnovao radni odnos i poslije marta 2019. godine, rečeno je Srni u Ministarstvu privrede i preduzetništva Srpske.\n“U tom slučaju, početni iznos plate predstavlja prosječna visina plate u obračunskom periodu koji prethodi periodu, odnosno mjesecu za koji se traži podsticaj”, navode iz Ministarstva.\n“Privredni subjekti podnose zahtjev najkasnije u roku od 60 dana od dana isteka obračunskog perioda za koji se traži podsticaj, a zahtjev se podnosi u elektronskoj formi putem aplikacije `e-podsticaj`, koja je dostupna na sajtu Ministarstva privrede i preduzetništva Republike Srpske”, ističu u Mnistarstvu.\nZahtjev u pisanoj formi sadrži bar-kod koji se dodjeljuje nakon uspješne elektronske dostave, a smatra se podnesenim kada se Ministarstvu dostavi odštampani dio zahtjeva sa bar kodom. Srna\nTagovi: Ministarstvo privrede i preduzetništvapodsticaji


RTCG - Radio Televizija Crne Gore - Nacionalni javni servis :: Arsenal :: Zadovoljan kapacitetima Vazduhoplovstva VCG\nKOMANDANT CAOC 11. 06. 2019. 15:45 >> 15:43 2\nKomandant NATO Združenog NATO centra za vazdušne operacije (CAOC) u Torehonu, general-potpukovnik Ruben Garsia Servert zadovoljan je dostignućima Crne Gore, kapacitetima Vazduhoplovstva VCG i stepenom integrisanosti u NATO sistem protivvazdušne i protivraketne odbrane.\nServert je u odvojenim susretima razgovarao sa načelnikom GŠ, general-pukovnikom Dragutinom Dakićem i sa državnim sekretarom Slobodanom Filipovićem.\nGeneral Dakić se zahvalio na podršci koju CAOC pruža u domenu nadzora i zaštite crnogorskog vazdušnog prostora.\n“ Imajući u vidu da je NATO donirao 3D radar Crnoj Gori, general Dakić je istakao da će Vazduhoplovstvu VCG trebati pomoć u cilju razvoja sopstvenih kapaciteta i sposobnosti, odnosno uvezivanja radara u NATINAMDS. On je dodao da je zahvaljujući bezrezervnoj podršci Alijanse, tokom prethodne dvije godine, Crna Gora ispunila sve zadatke u toku integracijskih procesa, čime su se stekli uslovi da se u julu formalno proglasi potpuna integrisanost Crne Gore u NATO”, navodi se u saopštenju MO.\nGeneral Garsija Servert je kazao da je zadovoljan dostignućima Crne Gore, kapacitetima Vazduhoplovstva VCG i stepenom integrisanosti u NATO integrisani sistem protivvazdušne i protivraketne odbrane (NATO Integrated Air and Missile Defense System - NATINAMDS).\n“Istakao je posebno zadovoljstvo zbog nabavke 3D radara koji će, kako je dodao, unaprijediti razvoj crnogorskih odbrambenih kapaciteta, ali i doprinos Crne Gore kolektivnom sisitemu odbrane. On je izrazio spremnost za punu podršku NATO Združenog vazduhoplovnog operativnog centra Vojsci Crne Gore u oblasti obuke kadra, razmjene iskustava i modernizacije sredstava i opreme”, navodi se u saopštenju.\nFilipović je izrazio zahvalnost na podršci koju CAOC pruža Crnoj Gori u sprovođenju misije zaštite vazdušnog prostora (Air Policing).\n“Istakao je da samo koordinasanim aktivnostima nacionalnih vazduhoplovnih komandi sa NATO centrima možemo očuvati bezbjednost NATO vazdušnog prostora. Filipović je naveo da Ministarstvo odbrane planira da uputi jednog oficira VCG u CAOC u Torehonu, čime će Crna Gora dati svoj doprinos NATO komandnoj strukturi”, navodi se u saopštenju.\nGeneral Servert je čestitao dvogodišnjicu članstva Crne Gore u NATO, istakavši da naša država predstavlja značajan faktor stabilnosti Zapadnog Balkana.\n“On je izrazio zadovoljstvo što je Crna Gora regulisala pitanje zaštite vazdušnog prostora u saradnji sa saveznicama, Italijom i Grčkom. General Servert je dodao da su očigledni rezultati koje je Ministarstvo odbrane sprovelo u oblasti obučavanja kadra, kao i modernizacije i opremanja vazduhoplovnih kapaciteta. On je istakao da se saradnja Centra u Torehonu i Vazduhoplovno-operativnog centra po pitanju Air Policing misije odvija bez većih izazova, uz uvjerenje da će se dodatno unaprijediti kada Crna Gora bude imala svog predstavnika u CAOC-u”, zaključeno je u saopštenju.


Kontroliše se kvalitet vode Ribnice | Patak Online – Valjevo vesti\nMIONICA – Ekipe Agencija za zaštitu životne sredine danas su u Mionici, na reci Ribnici, iz koje će na tri mesta uzimati uzorke radi obavljanja kontrole kvaliteta vode jedne od najčistijih reka Kolubarskog okruga.\nEkipa Agencije za zaštitu životne sredine obaviće kontrolni monitoring kvaliteta vode Ribnice kod mosta u samoj Mionici, potom sa lokacije tri kilometara nizvodno od mesta, kao i u selu Tabanović, neposredno pre uliva Ribnice u Kolubaru. Rezultati analize kvaliteta vode Ribnice potom će biti dostavljeni lokalnoj samoupravi.\nAnaliza kvaliteta vode sprovodi se nakon što je prošlog petka, u sklopu akcije “Očistimo reke i jezera Srbije”, koju je pokrenuo dnevni list Blic, obavljena akcija detaljnog čišćenja priobalja Ribnice.\nPrethodni članak Koncert gitariste Momčila Aleksandrića\nSledeći članak “Vodovod” radi u Vuka Karadžića, peticijom se traži odlaganje rekonstrukcije ulice


Novi Pazar: Društvo toleriše govor mržnje sa tribina - IndeksOnline.rs\nNaslovna Društvo Novi Pazar: Društvo toleriše govor mržnje sa tribina\nNovi Pazar: Društvo toleriše govor mržnje sa tribina\nNOVI PAZAR – Mladi Novopazarci i eksperti slažu se da je društvo u Srbiji suviše tolerantno na fenomen govora mržnje na sportskim priredbama i uvrede na nacionalnoj osnovi koje skandiraju navijači sa tribina, a koje, kako su kazali, mogu ostaviti dodatne posledice na multikulturalne sredine kakva je Novi Pazar.\nStudentkinja Merisa Beširović smatra da su sportska dešavanja, umesto da budu mesta stvaranja takmičarskog duha, poštovanja i upoznavanja novih ljudi, često prostor negativnih pojava, uvreda i pretnji zbog kojih nikom ne može da bude prijatno.\n“Provokacije sa obe strane, i srpske i bošnjačke, neretko budu propraćene uvredama na nacionalnoj osnovi, pominjanjem zločina iz prošlosti i pretnjama da će isti biti ponovljeni. Ljudi različito reaguju na to, ali sam apsolutno sigurna da nikom nije prijatno i da se sva pažnja preusmeri na negativnu stranu, a da se glavni razlozi dolaska na stadion ili u halu, takmičenje i zabava, potpuno zanemare”, navela je ona.\nMerisa je dodala da se ljudi koji posećuju stadione i hale isključivo radi sporta ne upuštaju u takve provokacije i uvrede, ali da se na tribinama često nađu i oni koji utakmice vide kao priliku za provociranje.\n“Govor mržnje koji je prisutan na našim stadionima ne vidim kao navijački repertoar, već sam mišljenja da to, kao težak vid diskriminatornog postupanja, ne sme smatrati očekivanom i običnom pojavom, jer se prihvatanjem i nereagovanjem takva vrsta ozbiljnog problema neće rešiti. Naravno, odgovaranje na govor mržnje istom merom je najgora moguća opcija, ali je neprihvatljivo i da izbegavamo odlaske na utakmice sa osobama drugih nacionalnosti. Moramo se zajedničkim snagama suprotstaviti netoleranciji i mržnji i prihvatiti prave sportske vrednosti koje nas ne uče da jedni na druge gledamo kao na neprijatelje”, istakla je ova studentkinja.\nNjena koleginica Nikolina Milunović ocenila je da je “konačan rezultat neke utakmice često neizvestan, ali da je rezultat u govoru mržnje i skandiranju uvreda sa tribina nerešen”.\n“Spremnost da odgovorimo na prozivke na osnovu verske ili nacionalne pripadnosti je više stvar umeća nego drskosti, jer kada nam srce zadrhti od bola kada neko skandira ‘Nož, žica, Srebrenica’ ili ‘Rešen rebus, srce, bubreg, pluća, živela žuta kuća’, jezik treba držati na distanci”, rekla je Milunović.\nOna je navela da je teško ostati ravnodušan u takvim situacijama, ali da treba ostati miran, izbegavati “instant reakcije” i na uvredu uzvraćati uvredom.\n“Kada se nađete u situaciji da prisustvujete više puta takvim repertoarima, shvatite da je to način njihove komunikacije, postaje vam to uobičajeno, svakodnevno i ne doživljavate kao pretnju. Što ne znači da to trebamo ignorisati, već trebamo stati na put tome”, poručila je ova studentkinja.\nDugogodišnji novinar Elmir Habibović, kao ljubitelj sporta, a potom i profesionalac, nerado se seća kraja osamdesetih i početka devedesetih godina prošlog veka, kada su počele da se dešavaju ispadi na tribinama širom Jugoslavije koje su, kako je rekao, postali poligoni mržnje.\n“Pripadam generacijama koje su vaspitavane na način da volimo i poštujemo svakoga, bez obzira na versku ili nacionalnu pripadnost, tako je bilo i na tribinama u Novom Pazaru. Sećam se da smo tada navijali za svoj voljeni FK Novi Pazar, da smo zajedno stajali i navijali zagrljeni Srbi i Bošnjaci”, kazao je Habibović.\nOn je istakao da su političke partije zloupotrebile najveće navijačke grupe, što nije zaobišlo ni Novi Pazar, čime je napravljen “neprirodan jaz između najboljih drugova koji su odjednom počeli da vole i uzdižu samo svoju naciju i bodre klubove koji su promovisali neki novi obrazac po kome je mržnja prema drugome i drugačijem postala najvažnija”.\n“Sećam se prvi političkih parola na tribinama zbog kojih se mnogo nas povuklo sa tribina, ne želeći da učestvujemo u raspirivanju mržnje. Međutim, trendovi su nastavljeni i formula takvog ponašanja je sve više razarala celu zemlju i prilično dugo i veoma uticala na generacije koje su odrastale u tom periodu. Novi Pazar je grad koji vekovima neguje i živi multikulturalnost koja je u jednom trenutku bila malo poljuljana, ali su na sreću stanovnici ovog kraja uspeli da ožive kult zajedništva i suživota”, rekao je Habibović.\nI pored toga, Habibović misli da su dešavanja iz devedesetih ostavile dubok trag na generacije koje su stasavale u tom periodu i da su one vidljive i danas.\n“Multikuluralizam se živi, voli, neguje, ali je jako teško da opstane u vremenima kada desničarski vetrovi duvaju širom Evrope, a posebno Balkana. Predstavnici najvećeg dela političkih partija samo deklarativno podržavaju zajedništvo i suživot, a u praksi nanose ogromnu štetu ljudima koji su primorani da žive podele i mržnju. Formula uspeha je poštovanje različitosti i zdrav sistem vrednosti po kome se čovek vrednuje po svojim kvalitetima i sposobnostima, a ne po nacionalnoj ili etničkoj pripadnosti”, naveo je Habibović.\nVanredni profesor na Internacionalnom univerzitetu u Novom Pazaru i predsednik Udruženja građana “Monitor” Aleksandar Ivanović naglašava da takve pojave na tribinama, iako su često shvaćene kao “deo navijačkog repertoara”, ne bi smele da budu tolerisane.\n“Upravo je tolerisanje pogrdnih reči, transparenata, crteža i simbola koji u sebi sadrže mržnju prema određenoj društvenoj grupi ili promociju ekstremističkih ili šovinističkih ideologija dovelo, između ostalog, da na to gledamo više kao navijački repertoar nego na nešto što može izazvati ozbiljne probleme”, kazao je Ivanović.\nOn je istakao da su Krivičnim zakonikom propisane kazne za sve one koji “ponašenjem ili parolama na sportskoj priredbi ili javnom skupu izazivaju nacionalnu, rasnu, versku ili drugu mržnju ili netrpeljivost zasnovanu na nekom diskriminatornom osnovu usled čega dođe do nasilja ili fizičkog obračuna sa učesnicima”.\n“Veoma je važno da, kada se ovakve stvari dogode, da takvi slučajevi obavezno budu istraženi, procesuirani, a vinovnici kažnjeni odgovarajućom sankcijom”, rekao je Ivanović.\nUdruženje građana “Monitor” već nekoliko godina vrši istraživanja kako građani gledaju i reaguju na ove fenomene kako bi ukazali na percipirano stanje ljudske bezbednosti i izmerili određene vrednosti poput međusobnog poverenja građana iz različitih etničkih grupa ili poverenja u institucije.\n“Okupljamo naučne radnike, istraživače, ljude iz pravosuđa i eksperte iz oblasti zaštite ljudskih prava koji edukuju mlade o opasnostima i posledicama koje govor mržnje može da ima, njegovom nepraktikovanju i netolerisanje “toksičnog narativa”, zaključio je Ivanović.\nSnimak hapšenja iz Novog Pazara uznemirio javnost! Isti scenario kao u SAD?\nGužve na granici sa Crnom Gorom zbog epidemioloških mera\nSnimak hapšenja iz Novog Pazara uznemirio javnost! Isti scenario kao u...\nNOVI PAZAR - Video-snimak nasilnog hapšenja u Novom Pazaru uznemirio je javnost na društvenim mrežama, a prema saznanjima našeg portala kod osumnjičenog je pronađena...\nTiodorović: Realno očekivati porast obolelih od kovid-19\nPokušaj otmice devojčice u Budvi\nNovi Pazar grad bogastva različitosti\nVulin: Ako su za nezavisno Kosovo, ja sam za nezavisnu Srpsku\nU Srbiji obolele još 82 osobe, preminula dva pacijenta


Uspeh domaćih startapova zahvaljujući vezama sa inostranstvo – Krstarica\nUspeh domaćih startapova zahvaljujući vezama sa inostranstvo\nTanjug 23. januara 2020. 17:03\nBEOGRAD – Srbija je po uspešnim startap firmama među vodećim državama u jugoistočnoj Evropi, a jedna od glavnih prednosti startap ekosistema Srbije je globalna povezanost, odnosno dobra komunikacija firmi iz Srbije sa firmama iz inostranstva, dok je najveća slabost lošija komunikacija među domaćim kompanijama i nizak nivo investicija.\nTo je ocenjeno u prvom Startap skeneru koji je danas predstavila Inicijativa „Digitalna Srbija“.\nProgramska direktorka za startap ekosistem u Inicijativi „Digitalna Srbija“ Zoja Kukić ukazuje na važnost saznanja koje Startap skener donosi investicionim fondovima, međunarodnim organizacijama i državnim institucijama koje će na osnovu izveštaja moći da planiraju svoje programe za podršku startapovima i tako odgovore na ključne izazove i podrže postojeće jake strane.\n„Zahvaljujući podacima do kojih smo došli oblikovaćemo svoje programe, a sada znamo da ćemo se u narednom periodu fokusirati na glavne nedostatke našeg ekosistema. Učinićemo sve što je u našoj moći da obezbedimo domaćim startapovima lakši i veći pristup investicijama, ali i da unapredimo razmenu znanja u ekosistemu, ističe Kukić za Tanjug.\nInače, Startap skener je nastao u saradnji NVO Inicijativa „Digitalna Srbija“ sa organizacijom Startup Genome (Startap džinom) iz San Franciska koja je u svoju globalnu analizu 54 svetska startap ekosistema uključila i Beograd i Novi Sad kao jedine tačke u ovom delu sveta.\nStartap skener pored detaljnih nalaza američkih eksperata donosi i rezultate lokalnih istraživača iz Digitalne Srbije i njenih članica, kompanija EY i PwC.\nKukić ističe da su startapovi oblast zahvaljući kojoj Srbija može imati značajan ekonomski rast.\nNavodi da je istraživanje pokazalo dobru povezanost domaćih osnivača sa osnivačima i investitorima iz sveta i da oni vrlo rano izlaze na svetsko tržiste.\n„Ono što takođe sugerišemo kao najveću slabost je to što na lokalnom nivou u Srbji nismo povezani i to što vrlo retko preduzetnici razmenjuju znanja i iskustva i na tome moramo mnogo da radimo“, rekla je Kukić.\nU poređenju sa globalnim prosekom, više domaćih startapova je okrenuto inostranim tržištima – samo njih 22 odsto je orijentisano na tržišta Srbije (11 odsto) i bivše Jugoslavije ( takođe 11 odsto).\nNajveći broj je fokusiran na SAD (37 odsto) i Evropu (26 odsto), dok šest odsto startapova definiše svoje tržište kao „globalno“.\nOd preostalih, pet procenata startapova je fokusirano na tržište Velike Britanije, dok su Ujedinjeni Arapski Emirati, Kanada i Azija u fokusu kod jedan odsto startapa.\nTakođe, ističe se da startapovi u Srbiji imaju devet puta manje šanse da dobiju investicije nego neki startap bilo gde u svetu. Tu je potrebna veća podrška i domaćih i stranih investitora, a može mnogo i sama država da pomogne, navodi Kukić.\nStartup Genome je kao najperspektivnije izdvojio blockćain i razvoj video igara, a pored toga, domaći startapi se u velikoj meri bave i kreiranjem rešenja za velike kompanije, proizvodima koji koriste veštačku inteligenciju i rad sa velikom količinom podataka (Big Data), kao i pametnim gradovima.\nPrimarni klijenti srpskih startapova su najčešće preduzeća (57 odsto), dok 41 odsto njih prodaje direktno krajnjim korisnicima.\nDomaći osnivač startapa je star u proseku oko 33 godine, a samo 12 odsto njih u Beogradu i Novom Sadu su žene, što je slično globalnom proseku, pokazalo je istraživanje.\nTrenutno u Srbiji ima između 200 i 400 startapova, u Beogradu i Novom Sadu.\nDomaći startapovi su u poslednjih deset godina prikupili preko 143 miliona evra investicija, a više od 80 odsto sredstava otišlo je u samo dve kompanije.\n„Izazov pribavljanja sredstava postaje još vidljiviji ako znamo da više od 50 odsto domaćih startapova nije privuklo nikakva ulaganja i u potpunosti se finansira iz sopstvenih sredstava“, ističe se u izveštaju.\nAutori izveštaja zaključuju da je u rešavanju ovog problema ključna uloga države koja mora da kreira podsticaje i regulatorno okruženje koje će povećati broj domaćih i stranih investitora.\nNajveći broj osnivača srpskih startapova su prvi put preduzetnici.


Svetski dan vode, 22. mart, Javno komunalno preduzeće “Vodovod i kanalizacija” danas je obeležilo zajedno sa 52. godišnjicom osnivanja preduzeća. U krugu “Vodovoda” otvorena je renovirana laboratorija za ispitivanje kvaliteta otpadne i pijaće vode i održana je promocija knjige doktora Dušana Lukića iz Sombora “Osnove menadžmenta vodovoda”. U okviru teme ovogodišnjeg Svetskog dana vode “Voda i energija”, u “Vodovodu” ističu da se na prečistaču otpadnih voda tretmanom mulja iz biogasa dobija 40 odsto struje potrebne za rad uređaja, i da će višak kilovata proizvedenih na ovaj način uskoro biti distribuiran u elektromrežu.\nKonačan bilans zahteva podnetih za legalizaciju bespravno podignutih objekata u Subotici je 17.500, kažu u Službi za građevinarstvo. Oko pedeset odsto prijava do sada pristiglih, u tri roka koja su bila data za podnošenje, je rešeno, a Služba je sačinila Pravilnik o utvrđivanju naknade za uređivanje građevinskog zemljišta, čije plaćanje je jedan od uslova u postupku legalizacije. Zakon o legalizaciji ostavio je opštinama da propišu merila za obračun visine te naknade, a predlog subotičkog Pravilnika naći će se pred odbornicima na narednoj sednici Gradske skupštine.\nRadnici “Čistoće i zelenila” podelili su na području Mesne zajednice Novo selo oko 1600 od 2500 tipskih kanti za smeće, koliko je predviđeno za domaćinstva u ovom delu grada. Podela će se nastaviti i naredne dve nedelje, a oni koji posudu za smeće nisu dobili jer nisu zatečeni kod kuće, mogu da je podignu u prostorijama deponije u Aleksandrovu ili da se informišu na telefon 620-888. Da bi izišli u susret građanima koji nisu u mogućnosti da lično dođu po kantu, u “Čistoći” planiraju da nakon završetka podele još jednom obiđu teritoriju Mesne zajednice i na adrese onih koji ih nisu dobili isporuče ove tipske posude za smeće.\nSubotička Elektrodistribucija, po nalogu “EPS Snabdevanja”, počela je obimnu akciju isključenja potrošača koji ni posle upozorenja koje im je stiglo početkom marta nisu isplatili dugovanja po decembarskom računu. Ovoga puta ne postoji mogućnost sklapanja sporazuma o odloženom plaćanju, a na listi za isključenja su svi koji duguju više od 10.000 dinara. U pitanju je nekoliko stotina dužnika, obustava isporuke električne energije je u toku i jedini način da se izbegne jeste da se što pre izmire obaveze.


SPC: Mediji svašta pišu, uglavnom netačno – mojKontakt portal – Radio Televizija Kontakt\nSveti arhijerejski Sabor zasjeda, neuobičajeno ovog maja, iza zatvorenih vrata, pa tako ni osmog dana rada crkvene skupštine nema ni nagovještaja šta su teme koje su okupile arhijereje iz cijelog svijeta.\nCrkva je ranijih godina imala dobru praksu okupljanja novinara gotovo svakog dana zasjedanje na kojima ih je portparol Crkve vladika Irinej bački obavještavao o temama i zaključcima.\nIzostanak informacija “iz prve ruke” pospješio je mnoštvo medijskih špekulacija o kadrovskim promjenama unutar Crkve, iako je patrijarh Irinej uoči sjednice rekao da promjena u crkvenom vrhu neće biti.\nU Patrijaršijskom dvoru Tanjugu je rečeno da mediji “svašta pišu” i da su ti napisi “uglavnom netačni”, te da Sabor traje, a da će se sa konkretnim informacijama u ime Sabora neko obratiti medijima kada se procijeni da za tim postoji potreba.\nPredsjednik Centra za istraživanje religije, politike i društva Nikola Knežević, međutim, smatra da će se majski Sabor i ove, kao i prethodnih godina, baviti kadrovskim rješenjima, smjenama i imenovanjima ili premještajem određenih arhijereja.\nCrna Gora: Zapalio se autobus iz Republike Srpske koji je vozio đake na ekskurziju


Sloboda nastavila trku za prvo mesto sa Slogom (VIDEO) – ZoomUe\nUŽICE – Pobedom na svom terenu nad ekipom Rađevca od 2:0 fudbaleri Slobode nastavili su trku za plasman u viši rang sa ekipom Sloge iz Požege. U meču 28. kola Srpske lige Zapad Užičani su golovima Jankovića i Glišovića došli do pobede koja ih dva kola pre kraja zadržava na deobi prvog mesta.\nSloboda i Sloga imaju po 59 osvojenih bodova. Požežani su u ovom kolu sa 6:0 pobedili ariljsku Budućnost. Do kraja takmičenja Sloboda će gostovati Ubu, pa dočekati RSK, dok će Sloga gostovati Mladom radniku, a potom ugostiti Rađevac.\nPrema propozicijama, Sloboda će, ukoliko ostvari obe pobede do kraja, u slučaju istog broja bodova biti tim koji će izboriti plasman u viši rang.\nTags: FK RađevacGFK SlobodaSrpska liga Zapad\nFormiran Savet za saobraćaj\nDanas oblačno i hladno,mestimično sa slabim snegom\nNext story „Znanjem do posla“ – javni poziv za poslodavce\nPrevious story Delegacija Evropske unije posetila Užice (VIDEO)


Predstavnici pokreta "1 od 5 miliona" položili venac "ubijenom 6. oktobru" - #1od5miliona\nPredstavnici pokreta “1 od 5 miliona” položili venac “ubijenom 6. oktobru”\nIn Mediji o nama\nPredstavnici Pokreta “Jedan od pet miliona” položili su venac ispred Doma Narodne skupštine, čime su simbolično odali pomen “ubijenom 6. oktobru”.\nU saopštenju se navodi da su pouke Petog oktobra da je “snaga u narodu” i da kada se narod udruži i ustane nema sile, niti diktatora koji mu može stati na put i da nije dovoljno menjati vlast, već se mora promeniti sistem.\nČlan pokreta Martin Bežinarević rekao je da su u “ubijanju Šestog oktobra” učestvovali mnogi i “bivši i sadašnji”, da ga nikada nisu dostojno sahranili, već su ga oživljavali po potrebi i potom ponovo ubijali.\n“Pošto ne znamo gde je Šesti oktobar sahranjen, položićemo venac na mestu gde se desio Peti oktobar – najveća pobeda naroda u modernoj srpskoj istoriji koja je dala prostor Šestom oktobru koji su oni drugi, odnarođeni, potom ubili”, poručio je Bežinarević.\nAktivisti “1 od 5 miliona” pokušali Gašiću da poklone keramičku pločicu\n“1 od 5 miliona”: Kroz “Partner projekat” zadržati mlade u Srbiji


Novozelandska policija upozorava na onlajn prevare nakon što kripto investitor izgubio preko 200.000 dolara - Crypto Telegraf\nPetak, 28. Septembar 2018 Utorak, 2. Oktobar 2018 T.A.\nPrema izveštaju, koji ne pominje vrstu operacije, ti povraćaji u “ulaganja u kriptovalute, poput bitkoina ubrzo su počeli da opadaju”. Kada su investicije prestale zbog nedostatka povraćaja, to je dovelo do toga da prevarant lično kontaktira investitora, navodeći investitora da uloži više sredstava putem veb-sajta.\n“Pojedinci treba da traže savete pre nego što naprave bilo kakve onlajn investicije za koje nisu sigurni”, prokomentarisao je viši narednik Pol Rivs, dodajući:\n“Prevaranti su izuzetno uporni i mogu izgledati vrlo verodostojno, jer su veoma upućeni u tu sferu.”\n← Ripl na kratko ponovo pretekao itirijum i postao drugi altkoin po tržišnoj kapitalizaciji\nJapanski regulator odobrio licencu za plaćanje za aplikaciju na bazi blokčeina SBI Ripple-u Azija →\nSvetska banka je ovlastila Komonvelt banku Australije da izdaje obveznice pomoću blokčein tehnologije\nČetvrtak, 18. April 2019 T.A. 0


Preporuka: 699 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 501 / Link / Replika: 25 / Molimo vas da se ulogujete ili registrujete da biste mogli da šaljete komentare.\nPreporuka: 899 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 299 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 199 / Link / Replika: 7 / Molimo vas da se ulogujete ili registrujete da biste mogli da šaljete komentare.\nPreporuka: 994 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 99 / Link / Replika: 24 / Molimo vas da se ulogujete ili registrujete da biste mogli da šaljete komentare.


Izjave Turković i Izetbegovića šamar suživotu u BiH\nTanjug 26. januara 2021. 12:06\nBANJALUKA – Podrška koju ministar inostranih poslova u Savetu ministara BiH Bisera Turković pruža ratnom komandantu Trećeg korpusa Armije BiH Sakibu Mahmuljinu, osuđenom za ratni zločin nad srpskim civilima, veliki je šamar suživotu, rekao je direktor Republičkog centra za istraživanje rata, ratnih zločina i traženja nestalih Milorad Kojić.\nMahmuljin je prvostepeno osuđen na samo 10 godina zatvora zbog tog zločina, a Kojić kaže da poruka Turkovićeve koju je objavila na twiter nalogu da je presuda Mahmuljinu presuda svima koji su branili svoju zemlju od najezde zločinaca“ već poznata i stav je bošnjačke politike prema događajima tokom 90-tih prošlog veka u BiH.\nKomentarišući poruku Turkovićeve i izjavu lidera SDA Bakira Izetbegovića za koga su „Srbi loš narod“, Kojić kaže da ratnohuškačke poruke ne mogu da doprinesu pomirenju.\n„To je veliki šamar suživotu. Poruka suživota dolazi iz Republike Srpske, a izjavama koje daju Bakir Izetbegović i Bisera Turković definitivno se šalju poruke da Bošnjaci ne žele suživot sa Srbima – rekao je Kojić za banjalučke Nezavisne novine.\nNa izjavu Turkovićeve reagovao je i Predsednik Udruženja porodica nestalih Sarajevsko-romanijske Milan Mandić rekao je da je ona kompromitovana ličnost da Srbi zalužuju da hitno bude smenjena sa funkcije koju obavlja.\n„Ona ne zastupa uopšte BiH. Ona zastupa samo Federaciju BiH, brani ratne zločince“, rekao je Mandić.\nPredsednik Srpskog kluba u Predstavničkom domu Parlamentarne skupštine BiH Nenad Stevandić rekao je da novi postupak Turkovićeve predstavlja glorifikovanje svih zločina koje je činio odred „El mudžahedin“.\n„Tu imate onu priču o `lošem narodu` koja je potpuno istovetna i kod Bisere Turković i kod Bakira Izetbegovića, a bila je veoma slična i kod pokojnog Alije. Sama konstitucija SDA, kao političke partije koja se smatra najvažnijom kod Bošnjaka, nema nikakve veze sa percepcijom države, zajedništva i suživota, već isključivo potrebom da jedan narod vlada drugim narodom“, rekao je Stevandić za Nezavisne.


OKC i BLC potpisali Memorandum o saradnji Banjaluka.com\nOKC i BLC potpisali Memorandum o saradnji\nMemorandum o saradnji između Omladinskog Komunikativnog Centra i Banja Luka Collegea potpisan je u sklopu projekta “Zaposli se volontiranjem – Volontiraj da bi se zaposlio” kojim se definiše zajednička saradnja u promociji organizovanog studentskog volontiranja.\n“Prošle godine, na banjalučkom Univerzitetu usvojen je Pravilnik o prepoznavanju i vrednovanju studentskog volontiranja zahvaljujući kojem studenti koji volontiraju mogu da stiču određen broj ECTS bodova, te na taj način ispunjavaju dio svojih predispitnih obaveza. Budući da su javni i privatni univerziteti jednaki pred zakonom, u ovogodišnjem projektu priču o studentskom volontiranju proširili smo i na privatne fakultete, između ostalog i Banja Luka College”, kazao je tom prilikom potpisnik Memoranduma, koordinator projekta Saša Marković.\nDirektor Banja Luka Collegea, docent mr Branimir Grulović, naglasio je da je volontiranje za mlade od izuzetnog značaja.\n“Volontiranjem prvenstveno se kod mladih ljudi razvija radna navika, dok, s druge strane, ono je i djelotvoran način da studenti dobrotvornim radom obezbijede sebi radno iskustvo koje će im pomoći da se nametnu budućem poslodavcu”, istakao je Grulović.\nInače, jedan od ciljeva ovogodišnjeg projekta je donošenje Pravilnika o vrednovanju pomenutog studentskog volontiranja, na Univerzitetu u Istočnom Sarajevu, ali i na pet privatnih Univerziteta u Banjaluci, Bijeljini i Doboju.


MK Group za novorođene bebe dodeljuje više od 5 miliona dinara - CorD Magazine MK Group za novorođene bebe dodeljuje više od 5 miliona dinara - CorD Magazine\nMK Group za novorođene bebe dodeljuje više od 5 miliona dinara\nNa događaju u Hotelu Sheraton, na kome su se na video konferenciji okupili novi roditelji iz kompanije, Aleksandar Kostić, potpredsednik MK Group, rekao je da je kroz akciju „Podrška porodici“ u protekle četiri godine nagrađeno 620 porodica i više od 1 000 dece ukupnom sumom u iznosu od više od 31 milion dinara.\n– Strateška opredeljenost MK Group jeste negovanje pravih vrednosti, pre svega porodičnih vrednosti i zato sam ponosan što i ovu godinu završavamo sa podrškom porodicama koje su postale bogatije za novog člana – istakao je Kostić i dodao da je svima jasno da živimo u vremenu kada je neizvesnost postala svakodnevica, ali ono što MK Group ne prepušta okolnostima jeste podrška svojim zaposlenima i društvenoj zajednici u kojoj posluje.\n– Akcijom “Podrška porodici” i današnjim događajem kompanija MK Group, prvi laureat priznanja “Prijatelj porodice”, koje dodeljuju Privredna komora Srbije i Vlada Srbije, slavi život, nešto što je najvažnije za svakog roditelja, slavi decu i budućnost. MK Group je kompanija koja 35 godina neguje vrednosti stvaranja, odgovornosti i održivosti – ocenio je Marko Čadež, predsednik PKS. On je roditeljima poručio da svoju decu uče onako kako i sami rade u ovoj kompaniji – da budu vredni, istrajni, borci, kakvi su i osnivač kompanije Miodrag Kostić i potpredsednik Aleksandar Kostić.\n– Drago mi je što je akcija kompanije MK Group „Podrška porodici“ postala jedna lepa tradicija. Sad kada se završio jedan deo briga i poteškoća sa kojima smo se mi, koji smo dobili bebu ove godine suočavali, mnogo nam znači ovakav gest poslodavca – rekla je Micić.


Prema najavama iz srpskog pravosuđa uskoro bi se moglo očekivati da budu podignute optužnice za ratne zločine počinjene u Srebrenici\nSpecijalni tužilac za ratne zločine Vladimir Vukčević izjavio je da bi u julu mogla da bude završena istraga i zatim da se podignu optužnice protiv pripadnika paravojne formacije »Škorpioni« za ubistvo šestorice Muslimana u Srebrenici. Pripadniku te grupe Bogdanu Davidoviću koji je uhapšen u Vukovaru sudiće se u Hrvatskoj jer je državljanin te zemlje, a srpsko Tužilaštvo će hrvatskom pravosuđu, prema najavi tužioca Vukčevića, dostaviti sve spise i dokaze.\nOptužnice će biti pokušaj pravosuđa da, između ostalog i, srpskoj javnosti dokaže da su u Srebrenici počinjeni zločini, a Helsišnki odbor za ljudska prava u Srbiji izdao je zbornik tekstova »Srebrenica–od poricanja do priznanja« kojim takođe želi da posdstakne priču o tome šta se zaista desilo u Srebrenici.\nPredsednica Helsinškog odbora Sonja Biserko tim povodom kaže da se iz zbornika pored dominantnog stava poricanja tog događaja u Srebrenici, vidi da je u Srbiji bila nekolicina ljudi i i grupa koje su pravovremeno i na pravi način reagovali na taj zločin. Na obeležavanje desetogodišnjice zločina u Srebrenicu će otići predsednik Srbije Boris Tadić koji je izjavio da u taj grad ide jer se tamo desio ratni zločin koji su počinili neki njegovi sunarodnici i jer želi da pokaže kako Srbija iskazuje svoj odnos prema ratnim zločincima i da kao predsednik Srbije želi da oda poštu nevinim žrtvama.\nA Izvršno veće Vojvodine uputilo je zvaničnu inicijativu Vladi Srbije da se 11. jul kad se obeležava deseta godišnjica masakra u Srebrenici proglasi za Dan žalosti u Srbiji.


Rebalans budžeta je put za podršku privrednicima u Kantonu Sarajevo | Ministarstvo finansija Kantona Sarajevo\nRebalans budžeta je put za podršku privrednicima u Kantonu Sarajevo\nNa današnjoj sjednici Skupštine Kantona Sarajevo raspravlja se o Izmjenama i dopunama Budžeta Kantona Sarajevo za 2020. godinu. Planirani Rebalans budžeta iznosi 1.135.335.000 KM.\nTim povodom, ministar finansija KS Jasmin Halebić izjavio je da pripremljeni dokument predstavlja već drugi rebalans budžeta u ovoj godini.\n„Ova godina je po svemu specifična tako da ne iznenađuje što je Vlada KS izradila već drugi rebalans. Podsjećam da se u 2020. godini ušlo sa odlukom o privremenom finansiranju, dakle bez budžeta, te je, uzimajući i to u obzir ovo treći put u ovoj godini da se tema budžeta nalazi pred skupštinskim zastupnicima“, kazao je ministar Halebić.\nGlavni razlog za pripremu Rebalansa budžeta je ubrzavanje isplate finansijske podrške privrednicima u KS, čije poslovanje je pogođeno negativnim posljedicama širenja koronavirusa.\n„Proces administriranja finansijskih sredstava dobivenih od strane MMF-a, sa viših nivoa ka nižim, već dugo traje a privrednici to čekanje sve teže podnose. U takvoj situaciji najmanje što Vlada KS može učiniti jeste da Rebalansom budžeta omogući isplatu podrške privredi iz budžetskih sredstava“, ocijenio je ministar Halebić.\nI član UO Udruženja poslodavaca KS Suhad Ećo istakao je da su privrednici insistirali od Vlade KS da se iznađu rješenja za ubrzavanje procedure isplate plaća prema zaposlenima u realnom sektoru koji su to pravo ostvarili prema javnom pozivu objavljenom od strane Ministarstva privrede KS.\n„Predviđena sredstva za pomoć privredi KS, koja zbog proceduralnih razloga još uvijek stoje na Federalnoj vladi, mogu se obezbijediti Rebalansom budžeta i time omogućiti da radnici kao i privredni subjekti koji mjesecima čekaju isplatu ta sredstva u konačnici i dobiju“, naglasio je u svom zahtjevu Ećo.\nNapomenuo je i da su poslodavci još ranije tražili da se finansijska sredstva za pomoć privredi osiguraju ne čekajući pomoć od MMF-a.\n„Upravo zato smo čvrstog uvjerenja da će Skupština KS na današnjoj sjednici prihvatiti Rebalans budžeta i time potvrditi svoju podršku prema privrednicima u KS“, zaključio je Ećo.


Aleksić (Narodna stranka): Izborni uslovi svakodnevno sve gori - Teslavision\nPrvi potpredsednik Narodne stranke Miroslav Aleksić ocenio je danas da režim do kraja oktobra nije “ni za milimetar” popravio politički ambijent i izborne uslove, pre svega u oblasti medija, i pozvao gradjane na bojkot kao “jedini način borbe za delegitimizaciju vlasti”.\nKako je prenela Narodna stranka, Aleksić je u Ćupriji, gde je razgovarao sa gradjanima, ocenio da se izborni uslovi u Srbiji “svakodnevno pogoršavaju”.\n“Onima koji iz njima znanih razloga žele da izadju na Vučićeve lažne izbore na proleće 2020. godine, poručujem da jedva čekam da vidim kakav će mu ‘strašan udarac’ zadati svojim izbornim rezultatima pod ovakvim uslovima, a Savez za Srbiju i Narodna stranka će se bojkotovanjem sistema boriti sa gradjanima kojima je dosta ponižavanja, pritisaka, gaženja dostojanstva i bahatosti”, naveo je Aleksić.\nOn je ocenio da je Ćuprija “pravi primer bahatosti naprednjačkog režima”.\n“Posle mnogobrojnih reakcija javnosti na to što su naprednjački jurišnici Aleksandar Martinović i Vladimir Orlić kao lažni predavači u Višoj školi u Ćupriji ostavili bez posla devet žena, oni i dalje nemaju nameru da se toga postide i da ne primaju plate koje nisu zaslužili i zaradili, nego su ih nekome oteli, a škola smanjuje broj zaposlenih jer nema dovoljno novca da isplati zarade”, naveo je Aleksić.\nPrevious : Đilas: Ode doktorat, ode i Mali, a uskoro će za Malim i veliki\nNext : Studenti se pridružili protestima u Iraku


Hasanović: Vrijeme balkanskih glumaca u Evropi tek dolazi\nEdin Hasanović je prošao put od izbjeglice do najboljeg mladog glumca u Njemačkoj, ali na tome ne planira stati. Piše: Harun Cero “Mama evo ga, volim te najviše na svijetu“, bile su riječi koje je glumac bh. porijekla Edin Hasanović drhtavim… »\nIzvršitelji izbacili „Boru Stankovića” na ulicu\nPrinudno iseljavaju Književnu zajednicu „Borisav Stanković”, jer je prošao rok za iseljenje na osnovu pravosnažne sudske presude. Vranje – Na osnovu pravosnažne sudske presude o iseljenju, izvršitelj je promenio cilindre na bravi zgrade u… »\nPogledaj dom svoj, Evropo\nFestival se bliži završnici, a na kritičarskim listama najboljih filmova još uvek vodi dokumentarac o migrantima. Berlin – Festival se bliži kraju, a filmski entuzijasti još uvek čekaju da se u glavnom takmičarskom programu pojavi kakvo… »


Božidar Đermanović selektor reprezentacije Srbije na Svetskom prvenstvu u Kik boksu\nIzvor: JUGpress.com, 17.Okt.2019, 22:16\nU Sarajevu od 20-26. 10. 2019. godine održaće se Svetsko prvenstvo u kik boksu, a selektor naše reprezentacije je Leskovčanin Božidar Đermanović. Petnaestodnevne pripreme su prošle kako je i planirao stručni štab, sa dosta inovacija u trenažnom procesu. Zdravstveni bilans je pozitivan, nema povređenih, srpski takmičari su spremni za najviša dostignuća.\nDo sada je prijavljeno preko >> Pročitaj celu vest na sajtu JUGpress.com << 800 najboljih seniora sveta, a mnogi od njih su se već dokazali u vodećim profesionalnim organizacijama kao što su Glory, Enfusion, W5, KOK i druge.\nKapiten i svetski profesionalni prvak Nikola Stošić naglašava da je atmosfera u srpskom timu fantastična.\n„Momci i devojke jedva čekaju da uđu u ring. Od šireg sastava reprezentacije koja je bila na pripremama, odabran je tim od 21 takmičara koji moći da napravi rezultat u Sarajevu.“


Šarović: SAD omogućile BiH novo produženje povlaštenog uvoza u tu zemlju - Index.ba\nŠarović: SAD omogućile BiH novo produženje povlaštenog uvoza u tu zemlju\nAmbasade članica: NATO će i dalje biti uz BiH\nBHRT prodaje Yugu, cijena 200 KM\nSjedinjene Američke Države omogućile su Bosni i Hercegovini novo produženje povlaštenog uvoza u tu zemlju rekao je Mirko Sašović, ministar spoljne trgovine i ekonomskih odnosa BiH, javlja Anadolu Agency (AA).\nBosna i Hercegovina je na listi zemalja kojima su dodijeljene povlastice na osnovu kojih bh. privrednici dobijaju povlašteni carinski tretman za određene proizvode pri izvozu u SAD. Povlašteni izvoz u SAD-e primjenjuje se na najveći broj industrijskih i poljoprivrednih proizvoda, kao i na određene tekstilne proizvode, ukoliko se ispune određeni uslovi koje definiše zemlja, davalac GSP preferencijala.\nPrethodni članakSud u Podgorici poziva bh. državljanina da svjedoči, a MUP Crne Gore ga protjerao\nNaredni članakOpćina Centar nastavlja pomoć održivom povratku


Gejts: SAD bi mogle da ubrzaju povlačenje iz Iraka\nAmerički sekretar za odbranu, Robert Gejts, kaže da postoji mogućnost da Sjedinjene Države ubrzaju povlačenje svojih snaga iz Iraka.\nGejts je to izjavio na kraju svoje dvodnevne posete toj zemlji, dodajući da se stanje bezbednosti u Iraku popravlja. Sve američke trupe trebalo bi da se povuku pre kraja 2011. godine, a borbene trupe su prošlog meseca povučene iz gradova.\nJuče, tokom poslednjeg dana svoje posete, Gejts se u Irbilu sastao sa predsednikom iračke autonomne pokrajine Kurdistan, Masudom Barzanijem, radi razgovora o mogućnosti prevazilaženja nesuglasica između iračkih Kurda i arapske većine.\nU utorak, Gejts je u Bagdadu razgovarao sa iračkim premijerom Nurijem al-Malikijem i ministrom odbrane Abdom al Kadirom Mohamedom Džasemom, o budućnosti američkih trupa u Iraku i o prodaji oružja toj zemlji.\nGejts se takođe sastao sa najvišim američkim komandantom u Iraku, generalom Rejom Odiernom. Američki sekretar za odbranu je rekao da su on i general Odierno uvereni da su irački vojnici dorasli zadatku održavanja bezbednosti u gradskim područjima, a eventualno i u čitavoj zemlji, ali da su američke trupe spremne da pomognu kadgod budu pozvane.\nGejts je takođe rekao da postoje "važni ciljevi koje treba postići" u Iraku pre definitivnog povlačenja američkih snaga, uključujući pravedne izbore i ustoličenje nove nacionalne vlade.\nIrački ministar odbrane je naglasio da je za njegovu zemlju najviši prioritet definisanje strategije za borbu protiv terorizma. On je takođe rekao da su Iraku potrebni novi američki borbeni avioni.\nNasilje u Iraku znatno je opalo tokom proteklih godinu dana, ali se broj napada povećao uoči i posle 30. juna, kada su se američke borbene snage povukle iz gradova.


yYAXssKCQaUWZcXZ79RJTBLvo-c;SfREtjZ9NYeQnnVMC-CsZ9qN6L0 Finance, Economics, Globus, Brokers, Banks, Collateral-Oriano Mattei: MILO DUKANOVIC..... Firma Kapital invest, čiji je osnivač predsjednik DPS-a Milo Đukanović, evidentirala je kod Poreske uprave Crne Gore stalnu imovinu od 1.050.000 eura, saznaje „Dan” u tom državnom organu. Ova imovina je prvi put evidentirana 2014., za poslovnu 2013. godinu, što znači da je Đukanovićeva firma za prve dvije godine njegovog sedmog premijerskog mandata zabilježila enormne prihode. .....\nMILO DUKANOVIC..... Firma Kapital invest, čiji je osnivač predsjednik DPS-a Milo Đukanović, evidentirala je kod Poreske uprave Crne Gore stalnu imovinu od 1.050.000 eura, saznaje „Dan” u tom državnom organu. Ova imovina je prvi put evidentirana 2014., za poslovnu 2013. godinu, što znači da je Đukanovićeva firma za prve dvije godine njegovog sedmog premijerskog mandata zabilježila enormne prihode. .....\nFirma Kapital invest, čiji je osnivač predsjednik DPS-a Milo Đukanović, evidentirala je kod Poreske uprave Crne Gore stalnu imovinu od 1.050.000 eura, saznaje „Dan” u tom državnom organu. Ova imovina je prvi put evidentirana 2014., za poslovnu 2013. godinu, što znači da je Đukanovićeva firma za prve dvije godine njegovog sedmog premijerskog mandata zabilježila enormne prihode.\nKompanija Kapital invest je u poslovima izrade planske dokumentacije vrlo često sarađivala sa državnim organima, posebno po pitanju izrade plana za Nacionalni park „Prokletije”, ali i Nacrta prostornog plana posebne namjene za obalno područje Crne Gore. U finansijskom izvještaju Kapital invest je naveo da posjeduje stalna obrtna sredstva od oko 100.000 eura, dok su poreska dugovanja minimalna, i uglavnom izmirena. Đukanović je ovo preduzeće osnovao 2007. godine, kada se prvi put povukao sa državne funkcije i najavio da će se posvetiti razvoju privatnog biznisa.\nPoseban rast prihoda ovo preduzeće bilježi nakon 2012. godine, kada Đukanović po sedmi put postaje crnogorski premijer. Poslovne veze državnih organa i firme Kapital invest upućuju na konflikt interesa u kome se našao lider DPS-a.\nInženjerska komora Crne Gore izdala je ranije po hitnom postupku licencu ovoj kompaniji Mila Đukanovića kako bi mogla da učestvuje (i kasnije pobijedi) na tenderu crnogorskog ministarstva održivog razvoja i turizma za izradu planske dokumentacije za Nacionalni park „Prokletije”. Upravo je u pitanju bila firma Kapital invest, čiji je Đukanović osnivač.\nNa tenderu Ministarstva održivog razvoja i turizma za izradu planske dokumentacije o NP „Prokletije” pobijedio je konzorcijum firmi predvođen Republičkim zavodom za urbanizam i projektovanje (RZUP), čiji je većinski vlasnik Aco Đukanović, brat lidera DPS-a. Posao je, po podacima iz tenderske dokumentacije, vrijedan 400.000 eura.\nKao član konzorcijuma, odnosno podizvođač, bila je uključena i firma Kapital invest, koju je Đukanović u javnim nastupima vrlo rijetko pominjao.\nTender ministarstva, kojim je u mandatu prethodne vlade rukovodio Branimir Gvozdenović izazvao je veliko interesovanje ponuđača. Ovlašćeni predstavnik premijerove firme Radislav Jovović podnio je Inžinjerskoj komori zahtjev da mu se izda licenca za izradu planske dokumentacije. Uz naznaku „hitno”, koja je rukom napisana na pozadini dokumenta. Inženjerska komora je svega četiri dana nakon podnošenja zahtjeva uvažila Jovovićev zahtjev i premijerovoj firmi dala licencu za izradu planske dokumentacije, što joj je omogućilo da bude dio konzorcijuma koji je pobijedio na tenderu.\nNakon što je Đukanović 2012. godine opet preuzeo funkciju premijera, on je prava upravljanja u Kapital investu prenio na Radislava Jovovića. To se, barem dosad, nije promijenilo. Nedugo poslije Đukanovićevog povlačenja iz firme, zbog prelaska na javnu funkciju, sklopljen je ugovor o saradnji sa Republičkim zavodom za urbanizam i projektovanje (RZUP). Osim što zajedno kreiraju plansku dokumentaciju u poslovima sa državnim organima, braća Đukanović jedno vrijeme poslovno su sarađivali i u Prvoj banci.\nZanimljivo je da tenderske garancije, koje je RZUP (kao predstavnik konzorcijuma u kojem je i Kapital invest) dostavljao Ministarstvu održivog razvoja, izdaje upravo Prva banka Crne Gore. Dosad su firme braće Đukanović učestvovale na većem broju tendera koje je preko resora održivog razvija raspisala Vlada čiji je premijer bio šef DPS-a.\nTakođe, privatni biznis Đukanovića odnosi se i na firmu Global Montenegro, koju je osnovao njegov kum Vuk Rajković, početkom 2007.godine, a on se kao suvlasnik priključio godinu kasnije. Najznačajniji posao te firme je kupovina placa u Podkošljunu, kod Budve. Doskorašnji premijer je suvlasnik i preduzeća Univerzitats, a ostale njegove kompanije – Prajmari invest i Selekt investment u međuvremenu su likvidirane.\nPorez još nije plaćen\nIako je Milo Đukanović nedavno najavio da će izmiriti poreski dug firme Global Montenegro, to, prema podacima iz elektronske baze katastarskih podataka, još nije urađeno. I dalje je, kako se može vidjeti, aktivna hipoteka Opštine Budva vezano za poreski dug kompanije Global Montenegro. Uprkos tome što je preduzetnike i građane pozivao na poresku disciplinu, sam Đukanović to, po svoj prilici, nije poštovao na sopstvenom primjeru.


Hadžibegić: “Šanse Sarajeva i Budućnosti su 50:50, mnogo mi se sviđa kako radi Marinović” – Haber.ba\nSelektor fudbalske reprezentacije Crne Gore Faruk Hadžibegić, legenda Sarajeva, raduje se predstojećem duelu bosanskohercegovačko i crnogorskog prvaka u 3. kolu kvalifikacija Evropske lige.\nFaruk Hadžibegić - SCsport.ba\nSarajevo i Budućnost sastaju se u četvrtak na Bilinom polju u Zenici, u meču sa velikim ulogom – ko pobijedi plasirat će se u play-off za plasman u LE, vjerovatno se sastati sa škotskim velikanom Celticom.\nTaj meč me vraća u neka davna vremena, kada sam ja igrao fudbal – kaže Hadžibegić, koji je punu deceniju nosio dres Sarajeva (1976 – 1985), a igračku epizodu na Koševu završio je sa stilom, titulom prvaka SFR Jugoslavije prije nego što je prešao u Betis.\n– Ne igra se na Koševu, nego u Zenici, i to pred praznim tribinama. Faktor domaćeg terena neće imati nikakvu ulogu. Očekujem dobru utakmicu – zaključio je selektor Crne Gore u razgovoru za “Vijesti“.\nTeme:Evropska liga, Faruk Hadžibegić, FK Budućnost Podgorica, FK Sarajevo


Sime Simovski raskinuo ugovor sa RFM, Makedonke dobijaju novog selektora – Balkan-Handball.com\nHome / Evropa / Sime Simovski raskinuo ugovor sa RFM, Makedonke dobijaju novog selektora\nNakon ubedljivog poraza u dvomeču sa Rumunijom, a u okviru baraža za odlazaka za naredno Svetsko prvenstvo u Španiji, selektor ženske reprezentacije Makedonije, Sime Simovski, sporaziumno je raskinuo ugovor sa matičnom Federacijom.\nBio je to treći uzastopni poraz Makedonki u baražu za Svetska prvenstva. Iako nije bilo realno očekivati da se eliiminišu Rumunke, u dogovoru obe strane prekinuta je saradnja započeta 2015. godine, kada je Simovski preuzeo nacionalni tim.\n-Rukometna Federacija Makedonije upučuja zahvalnost gospodinu Simovskom na angažmanu koji je počeo još septembra 2015. – stoji u saopštenju RFM.\nUpravni odbor krovne kuće makedonskog rukometa imenovaće novog selektora u narednom periodu.\nRFMSime Simovskiženska reprezentacija Makedonije\n← Prethodni članak Meškov Brest slavi 13. titulu u Belorusiji (Video)\nNaredni članak → Lazarov skratio spisak pred Finsku i Švajcarsku


Foto: Instagram/bosziike, epa/DAVE HUNT / RAS kombo\nNemac je komenatrisao dešavanja na meču između prvog tenisera sveta, Novaka Đokovića i njegovog protivnika u četvrtfinalu Vimbldona, Martona Fučoviča.\nSrpski tensier je savladao Mađara, kog je iz lože bodrila atraktiva devojka Anet Besermenji, što nije promaklo Bekeru.\nFoto: bosziike / Instagram\nAnet Besermenji i Marton Fučovič\nKada se ona u jednom momentu pojavila u kadru tokom prenosa, Beker nije mogao, a da ne prokomentariše njen izgled.\n- Oni kažu da su u Mađarskoj najlepše žene. Ne bih to znao, ali ova je sigurno lepa, rekao je Beker na "Bi-Bi-Siju."\nU Bekerovu odbranu je odmah stala pomenuta kuća, uz objašnjenje da Nemac nije imao nameru da uvredi bilo koga, ali je izvršna direktora Žena u sportu Stefani Hilborn osudila ovakvo njegovo ponašanje.\n- Ova dobrotvorna organizacija decenijama radi na promeni sportske kulture, uključujući i kraj objektivizacije žena. Kad muškarci tako razgovaraju o ženama tokom uživo programa na TV-u, to pokazuje da imamo još posla da uradimo. Moramo svi da razumemo kako ovo utiče na žene i devojke. Zar ne bi trebalo da inspirišemo sledeću generaciju devojaka da se bave sportom, umesto da razgovaramo o tome kako žene izgledaju, rekla je Stefani.\nŠPANCIMA SADA KRIVA PRAVILA Javio se Đerar Pike: Nije pošteno, promeniti sistem izvođenja penala\nPodsetimo, Bekeru nije prvi put da ima probleme zbog izjava kada je suprotni pol u pitanju, a nešto slično je učinio krajem prošle godine, kada je komentarisao izgled Marijane Veljović.


Gerard Butler svestan da je nervirao Tomu! – Tračara\npiše Una 09. 07. 2013., 21:20\nGerard je izjavio da veoma voli i poštuje Novaka kao i da često navija za njega\nOmiljeni holivudski šmeker škotskog porekla Gerard Butler na Novakovoj Gala večeri izjavio je da se srpski predsednik nervirao svaki put kada bi on viknuo!\nHit fotografija sa finala turnira Wimbledon na kojoj holivudski frajeri Gerard Butler i Bradley Cooper sede iza predsednika Srbije Tomislava Nikolića dobija svoj epilog. Svi smo mislili da glumci ni ne znaju ko sedi ispred njih, ali izgleda da smo se prevarili!\nNaime, Gerard Butler se pojavio na humanitarnoj Gala večeri Novaka Đokovića tokom koje je izjavio da je primetio da predsednik Srbije nije bio preterano oduševljen što sedi ispred njih, navodi izvor.\n„Nisam pričao sa njim ali mislim da sam ga malo nervirao jer imam prodoran glas a tokom meča sam dosta vikao“ izjavio je Gerard i dodao da misli da se Nikolić par puta i trgao od jačine njegovog glasa.\nGerard je ispričao i da mnogo voli Novaka kao i da je prisustvovao Srbija openu i navijao za njega tokom dobrotvornog meča u Los Anđelesu.\n„Novak mi je prijatelj, a s druge strane – ja sam iz Škotske i ovo je bio jako bitan meč za nas. Žao mi je zbog Novaka, ali on će sigurno osvojiti još mnogo turnira. Obojica će“ zaključio je Butler oduševljen zbog Novakove inicijative da se bavi humanitarnim radom.\nTokom humanitarne Gala večeri Novaka Đokovića prikupljeno je oko 1,2 miliona funti za decu Srbije.\nbradley cooperbredli kuperdžerard batlergerard butlernovak đokovićtomislav nikolić\nPrethodna vest Lewis Hamilton pati za Nicole\nNaredna vest Mariah hitno odvezena u bolnicu zbog povrede!


Za uspostavljanje evropskih standarda u sektoru voda treba nam pet milijardi evra | Nova Ekonomija\nMinistar zaštite životne sredine Srbije Goran Trivan ponovio je da je za uspostavljanje evropskih standarda u sektoru voda Srbiji neophodno ulaganje od oko pet milijardi evra i istakao da je ministarstvo spremno za otvaranje investicionog ciklusa radi rešavanja problema prečišćavanja otpadnih voda i upravljanja otpadom.\n"Nemam nikakve dileme da će se rešavanjem pitanja prerade komunalnih voda i komunalnog otpada značajno poboljšati stanje životne sredine u Srbiji, jer se time posredno utiče i na bolji kvalitet hrane, na bolje zdravlje građana. Ministarstvo je u potpunosti spremno da krene u njihovo rešavanje i mi smo potpuno posvećeni tom cilju", kazao je Trivan na sastanku sa delegacijom Razvojne banke Saveta Evrope (CEB) koju je predvodio Vitomir Miles Raguž.\nSastanku su prisustvovali direktor Кancelarije za upravljanje javnim ulaganjima Marko Blagojević i predstavnici Ministarstva finansija Vlade Srbije, saopštilo je ministarstvo.\nNa sastanku je razmatrana mogućnost finansiranja programa izgradnje postrojenja za prečišćavanje otpadnih voda u Srbiji, a u skladu sa kriterijumima CEB-a.\nTrivan je ukazao da se zaštita životne sredine sprovodi na osnovu projekata, a osnovni preduslov njihove realizacije je izrada projektno-tehničke dokumentacije, što zahteva jačanje kapaciteta ministarstva.\nNajavio je da će, uz neophodnu finansijsku podršku, ministarstvo u narednoj godini početi izradu projektno-tehničke dokumentacije.\nPredstavnik CEB-a Vitomir Miles Raguž izrazio je spremnost CEB-a da pomogne Srbiji u realizaciji programa izgradnje postrojenja za prečišćavanje otpadnih voda, ističući da je to ne samo ekološko, već i društveno pitanje značajno za Srbiju i region.\nNa sastanku su predstavljeni zakonodavni okvir, strateški planovi Srbije u oblasti u oblasti prerade otpadnih voda, i zadaci u okviru procesa pridruživanja EU i otvaranja Poglavlja 27, koje se odnosi na životnu sredinu i klimatske promene.


RTS :: Radomir Putnik: Bajka kao pozorišni izazov\nRadio Beograd 3 Radomir Putnik: Bajka kao pozorišni izazov\nsreda, 27. mar 2013, 23:50\nRadomir Putnik: Bajka kao pozorišni izazov\nU ciklusu POZORIŠNE TEME, sredom emitujemo tekstove Radomira Putnika u kojima autor govori o problemima ali i dostignućima srpskog teatra u poslednjih četrdeset godina. Tako će u ovom ciklusu biti reči o žanru komedije u našim pozorištima, o inscenacijama bajki i značaju Lutkarskog pozorišta Pinokio, potom o istoriji Bitefa i, najzad, o moralnoj snazi teatra koji i u najtežim vremenima može pružiti otpor društvenoj stvarnosti.\nTekst Bajka kao pozorišni izazov posvećen je četrdesetogodišnjici rada Lutkarskog pozorišta Pinokio, koje je nedavno objavilo i izbor od 18 dramskih tekstova pisanih za prikazivanje u ovom pozorištu. Iako se lutkarstvo i inscenacije bajki danas prevashodno vezuju za najmlađu publiku, treba imati u vidu da je ovaj tip teatra zastupljen na svim geografskim širinama i dužinama, kao i da su se pitanjima estetike lutkarskog pozorišta bavili brojni mislioci počev od Platona, Aristotela, Horacija pa do Šekspira, Servantesa, Molijera, Getea, Bajrona i drugih.\nRadomir Putnik posebnu pažnju posvećuje bajkama naših pozorišnih pisaca koje su namenski pisane za izvođenje u Lutkarskom pozorištu Pinokio. Tako će u ovoj emisiji biti reči o bajkama i dramatizacijama Tatjane Ilić Snežana i sedam patuljaka i Mačak u čizmama, Živomira Jakovljevića Uspavana lepotica, Siniše Kovačevića Bajka o češlju i violini, Milene Depolo Cvrčak i mravi, Ljubinke Stojanović Vuk i sedam jarića, Mile Mašović Guliverovo putovanje i Aleksandra Novakovića Aladinova čarobna lampa.\nŽorž Korm: Evropa i mit o Zapadu\nStudio 6 – Trio Grünen\nNova diskografija – Simfonije Franca Šuberta


Bela kuća: Kosovo i Srbija potpisuju dokument uz Trampovo prisustvo\nDelegacije Kosova i Srbije na sastanku u Beloj kući, 3. septembar 2020.\nPosle prvog dana pregovora u Vašingtonu, 3. septembra, Savet za nacionalnu bezbednost objavio je da su delegacije Kosova i Srbije napravile napredak.\n"Veoma dobra runda razgovora sa liderima Srbije i Kosova. Ekonomska normalizacija znači posao za mlade ljude", rekao je domaćin sastanka Robert O'Brajan nakon završetka druge runde pregovora u Beloj kući u Vašingtonu.\nDok predsednik Srbije Aleksandar Vučić tvrdi da međusobno priznanje nije "više tema razgovora" delegacija Srbije i Kosova u Vašingtonu, premijer Kosova Avdulah (Avdullah) Hoti kazao je u četvrtak uveče da je učinjen veliki korak ka okončanju konačnog sporazuma sa Srbijom.\n"Detaljnije informacije imaćete u petak, nakon okončanja razgovora. Dogovor je da se u petak saopšti sve oko čega smo se složili. Jednu stvar mogu da vam kažem. Štetni i neprihvatljivi sporazumi po Kosovo nikada nisu i neće doći iz Bele kuće. Učinili smo veliki napredak na ekonomskoj saradnji. O svemu o čemu govorimo sa Srbijom, naš cilj je recipročno priznanje. Danas smo učinili jedan veliki korak", rekao je Hoti.\nPredsednik Srbije Aleksandar Vučić naglasio je da će se razgovori nastaviti i da će videti da li mogu da postignu dogovor. "Prvi dokument koji smo imali nosio je naslov 'Ekonomska normalizacija'. Predstavnici Sjedinjenih Država su nam podelili dokument koji naša strana sa sigurnošću nije imala uvid (ranije) i koji nemate dozvolu da iznosite. Taj papir za nas nije bio lak i u njemu je bila tačka o međusobnom priznanju, što za nas nije novost. Rekao sam da to ne možemo da prihvatimo i Trampova administracija je bila fer, shvatili su da to ne možemo da prihvatimo", rekao je Vučić.\nOn se zahvalio američkim domaćinima što su "bili spremni da čuju primedbe Srbije".\nSusret Hotija i Vučića u Beloj kući najavio je 14. avgusta specijalni izaslanik predsednika SAD Ričard Grenel (Richard Grenell), koji je prethodno pokušao da organizuje susret na istom mestu Vučića sa kosovskim predsednikom Hašimom Tačijem (Hashim Thaci).\nNakon Vašingtona Vučić i Hoti će se sastati u Briselu, narednog ponedeljka, 7. septembra, kako bi održali još jednu rundu dijaloga na najvišem politčkom nivou.


Početna » Beograd » Page 1303\nTrg Republike samo za pešake\nStručnjaci Urbanističkog zavoda Srbije smatraju da je u užem centru grada neophodno stvoriti više prostora za pešake. Naime, Kolarčeva – Makedonska – Ulica braće Jugovića, ukoliko njihov predlog bude usvojen u Skupštini grada, biće jedina trasa za one koji budu hteli da prođu u Francusku i Ulicu despota Stefana.\nČetvrt veka života u rupi\nNa poljani između novobeogradskih blokova 62 i 63 postoji mesto, u tom delu Novog Beograda poznato kao – „rupa“. Reč je o pravoj, povelikoj rupi, zaostaloj još iz vremena izgradnje novobeogradskih blokova, u kojoj su svojevremeno bile smeštene radničke barake. Soliteri su davno izgrađeni, radnici pošli na druga gradilišta, barake porušene ili raseljene.\nBolja kontrola saobraćaja\nAko je suditi prema onome što najavljuju iz gradske saobraćajne policije i uprave Ade Ciganlije, šetači, biciklisti i vozači rolera biće ove godine bezbedniji na šetalištima najpopularnijeg gradskog izletišta. I jedni i drugi upozoravaju učesnike u saobraćaju na neophodnost poštovanja saobraćajnih propisa i najavljuju efikasniju kontrolu saobraćaja i prekršajne kazne za vozače.\nNa komarce u junu\nZaprašivanje komaraca sa zemlje, trebalo bi da počne sredinom meseca. Prema rečima dr Ivana Aleksića iz Zavoda za biocide i medicinsku ekologiju tretman larvi po kanalima, barama i mestima gde se nalazi i najmanja kap vode već je počeo.\n– Odrasle forme komaraca još nisu dostigle dovoljan broj da bismo počeli sa njihovim suzbijanjem – kaže dr Aleksić.\n„Pančevac“ nagrizen sa svih strana\nPripremni radovi pred veliku rekonstrukciju Pančevačkog mosta, investiciju vrednu oko 20 miliona evra, počeli su pre tri dana,a poslovi se odvijaju samo noću od 22 do četiri ujutru, uz delimično zatvaranje saobraćaja. Planirano je da 20. maja, takođe u noćnim satima, počne zatvaranje po jedne kolovozne trake.\nBrži put do zdravog života\nManifestacije pod nazivom „Bazar zdravlja“ održane su u subotu u opštinama Palilula i Sopot. U opštini Palilula „Bazar zdravlja“ održan je na platou ispred Poštanske štedionice, a u Sopotu u centralnom parku kod stare česme. Organizator ovih manifestacija je Sekretarijat za zdravstvo i domovi zdravlja „Dr Milutin Ivković“ – Palilula i Sopot.\nZa kupače tuševi, za decu igrališta\nPrema planovima „Zelenila Beograd“, Veliko ratno ostrvo u Zemunu uskoro će biti sređeno. O održavanju rečnog ostrva od prošle godine stara se ovo komunalno preduzeće, pa je najavljeno niz akcija uređenja staza, igrališta, prilaza i pristana.\nU planu je pravljenje igrališta za decu i postavljanje klackalica i ljuljaški.\n„Pančevac“ najavljuje saobraćajni haos\nPrvih dana maja počeli su pripremni radovi za predstojeću veliku rekonstrukciju dotrajalog Pančevačkog mosta. I laicima je već na startu jasno kakve sve muke čekaju one koji moraju svakodnevno putovati preko ove izuzetno frekventne saobraćajnice. Problem je još jasniji stručnjacima koji ovih dana neprestano upozoravaju da će grad tokom rekonstrukcije Pančevačkog mosta paralisati do sada neviđene saobraćajne gužve.\nDugovi skresali ambicije\nIako je najpre doneo odluku o preuzimanju i gazdovanju nad Beogradskim hipodromom Grad je, u poslednjem trenutku, odustao od ove ideje. Kako navode u Gradskoj upravi, ova odluka doneta je zbog najnovijeg potraživanja od oko 30 miliona dinara preduzeća „Hipos“.\nS druge strane, u Agenciji za privatizaciju, koja je stečajni upravnik ovog društvenog preduzeća, navode da će sa Odborom poverilaca uskoro doneti odluku kakve će korake dalje preduzeti.\nNajtraženije skupe lokacije\nU agencijama koje se bave prodajom nekretnina ovih dana može se čuti da su cene stanova u prestonici visoke, jer je na tržištu veća potražnja od ponude. Prema njihovim predviđanjima, kvadrat novog stana na Terazijskoj padini dostići će iznos i do 5.000 evra. Cene kvadrata i dalje će rasti sve dok ne počne masovna izgradnja blokovskih naselja i velikih stambenih kompleksa.\nTri umetničke zbirke Kući legata\nZamenica gradonačelnika Beograda Radmila Hrustanović dala je saglasnost Sekretarijatu za kulturu da zaključi ugovore o poveravanju Kući legata na čuvanje i održavanje umetničkih dela: Nedeljka Gvozdenovića, Riste Stijovića i Tome Rosandića.\nZbirka umetničkih dela Tome Rosandića, koju je ovaj umetnik poklonio gradu 1955.\nSUDAR NA UGLU ULICA KRUNSKE I MOLEROVE\nMercedes C klase i Fijat sudarili su se juče na uglu ulica Molerove i Krunske. Niko nije povređen u udesu koji se dogodio poslednjeg dana Prve nedelje Ujedinjenih nacija posvećene opštoj bezbednosti na putevima. Godišnje se u Srbiji, inače, dogodi 60 hiljada saobraćajnih nesreća, u kojima pogine hiljadu, a bude povređeno između 15 i 18 hiljada ljudi.\nBesplatno parkiranje za praznike\nSve javne garaže i posebna parkirališta biće neprekidno otvoreni za vreme praznika, dok će šlep služba „Pauk“ raditi po režimu koji se primenjuje tokom vikenda.\nKontrola parkiranja na uličnim parkiralištima i u zoniranim delovima grada, neće se obavljati 1. i 2. maja. Tokom predstojećih praznika, korisnici sve potrebne informacije mogu da dobiju putem telefona broj 30 35 400.\nGran pri niškom Pozorištu lutaka\nGran pri nagrada za najlepšu predstavu Petog dečjeg pozorišnog festivala Pozorište Zvezdarište, dodeljena je juče predstavi „Amadeus“ niškog Pozorišta lutaka, odlučio je stručni žiri ovog festivala, koji su činili glumica Mirjana Karanović (predsednica), rediteljka Jelena Bogavac i dramska spisateljica Mirjana Ojdanić.\n1 … 1.302 1.303 1.304 … 1.309


Amerikanci će sa biroa dobijati više novca nego što su im iznosile plate – Bankar.me\nMilorad Katnić podnio ostavku na funkciju glavnog izvršnog direktora i člana Odbora direktora Podgoričke banke\n3 weeks ago Članci, MAKRO, SAD, SVE VIJESTI Leave a comment\nMilioni Amerikanaca izgubili su posao nakon što je pandemija koronavirusa pogodila ovu državu. Ipak, oni mogu da koristite značajnu finansijsku zaštitu tokom krize. Mnogi od njih zapravo će dobijati više novca s biroa nego što su im iznosile plate. Među njima ima i onih koji će dobiti dvostruke iznose svojih ranijih plata.\nStručnjaci su izračunali da će, primjra radi, radnici koji su zaposleni u restoranima brze hrane, sada dobijati 219 odsto, odnosno više od dva puta više nego što su, u prosjeku, zarađivali dok su radili.\nPOJMOVIamerička ekonomija američki bdp Amerika\nPrevious U trećem paketu mjere usmjeriti na preduzetnike i mala i srednja preduzeća\nSljedeći Norveška prvi put u istoriji prodaje aktive suverenog fonda zbog deficita\nNa evropskim su berzama u ponedjeljak ujutro cijene dionica porasle, zahvaljujući vijestima o postupnom otvaranju …


Softver iz Srbije nagrađen na IT sajmu u SAD › Made-in-Germany.rs\nSoftver „ASEPA“, razvijen od strane srpskih inženjera iz kompanije „Aseko SEE“ (Asseco SEE), koji je trenutno jedno od najsveobuhvatnijih sistemskih rešenja za upravljanje dokumentima u javnom sektoru, na prestižnom IT sajmu u Las Vegasu, u organizaciji vodeće svetske kompanije za čuvanje podataka „EMC“, dobio je nagradu za najinovativniji softver.\nU Srbiji se ASEPA već uspešno primenjuje u Republičkoj agenciji za telekomunikacije (RATEL), a očekuje se i izvoz ovog sofisticiranog rešenja, kako u zemlje regiona, tako i u druge evropske i svetske zemlje, piše „Blic“.\nZahvaljujući softveru ASEPA korisnici brzo i jednostavno putem interneta mogu da pristupe svim uslugama, dok je komunikacija sa javnom institucijom olakšana bez obzira na kanal komunikacije. Radni procesi u potpunosti su automatizovani, zahtevaju manje ljudskog rada, pa su time i jeftiniji, uz istovremeno podizanje obima i klvaliteta usluge. Upotrebom ovog softvera značajno su povećani efikasnost i bezbednost čuvanja dokumenata.\nSoftver je u potpunosti usklađen sa principima E-države, čiji su glavni ciljevi brže i efikasnije funkcionisanje javne uprave. Procena je da trenutno 840 hiljada građana koristi elektronske servise, a smatra se da će država postati elektronska kada promeni suštinu svoje administracije. Kao jedino merilo da je neka institucija napravila napredak prema svetskim standardima, jeste svakodnevna upotreba elektronskih servisa. Uvođenje E-države ne može se svesti na projekat samo jedne institucije, već je neophodno uključivanje većeg broja javnih institucija, dok je sadašnji problem u tome što nema koordiniranog rada institucija kako bi se efikasnije stiglo do rezultata.


Prijavite se za online radionice projekta "Eko edukacija je moja nova zanimacija" - eVršac\nProjekat ”Eko edukacija je moja nova zanimacija” sprovodi udruženje graćana “Good Energy”, projekat finansira ministarstvo omladine i sporta Republike Srbije.\n“Naziv projekta ”Eko edukacija je moja nova zanimacija” nije slučajan jer želimo da podignemo svest o ekologiji i zaštiti životne sredine i to kroz onlajn radionice, na kojima će se polaznicima predstaviti značaj ekologije, reciklacije, otpada, uticaj čoveka na okolinu.\nRadionice su za decu, tinejdžere, studente… jer smatramo da su to ciljne grupe koje možemo u odrećenoj meri edukovati o zdravom stilu života.Što se ranije nauče dobre navike, veće su šanse da će se one usvojiti i dalje primenjivati.\nSvi mi na dnevnom njivou dati svoj doprinos ovoj temi. Zadatak projekta je preuzimanje prvih koraka polaznika da znanjem i marljivim radom formiraju dugotrajnu mrežu i partnerstvo između školstva,naučnih institucija, javnog i privatnog sektora, koje će nastaviti da služe u interesu ekološkog zdravlja i nakon završenog projekta.\nNaše udruženje je u saradnji sa stručnim licima došlo do formiranja materija koji će biti na radionicama, i koji će polaznici moći zadržati za sebe. Smatramo da se znanje monoži, samo kada se deli, i maksimalno želimo sa svim polaznicima da podelimo sve što smo u okviru ovog projekta spremili.\nKroz onlajn radionce će se polaznicima predstaviti celine obuhvaćene ekologije,zaštita životne sredine,klimacke promene,zagađenje vazduha,obnovljivi izvori energije,biomasa i njena primena,otpad i njegovo neadekvatno spaljivanje reciklaža.\nUskoro kreću onlajn radionice!”, saopštili su organizatori projekta.\nPrijave za onlajn radionice, za sve polaznike sa teritorije Srbije, počinju 15. jula 2021. godine, na veb stranici https://goodenergy.rs/ i Fejzbuk profilu https://www.facebook.com/WindFestVrsac\nRok za prijavu je do kraja avgusta, pred sam početak online radionica.\nSvaki prijavljeni polaznik dobiće link onlajn radionica preko kojeg će moći pratiti edukaciju.


Održan prvi regionalni susret ženskih organizacija koje podržavaju fondacije OAK i Trag\nPrvi regionalni zajednički susret svih ženskih organizacija iz Bosne i Hercegovine, Crne Gore i Srbije koje podržava Oak fondacija u saradnji sa Trag fondacijom pod nazivom SNAŽNIJE ZAJEDNO Put ka kreiranju zajedničke strategije za podršku ženskom pokretu na Balkanu održan je od 12 - 14. oktobra 2015. godine u Beogradu.\nPreko 50 učesnica iz tri države imale su priliku da analiziraju gde se danas nalazi ženski pokret, iznesu svoja mišljenja i iskustva o snagama i slabostima ženskih organizacija i pokreta, i daju predloge za reviziju strategije Oak fondacije “Teme koje se tiču žena” (Issues Affecting Women Programme).Na sastanku su učestvovale i predstavnice Fondacije lokalne demokartije.\nU toku sastanka, bilo je prilike da ženske organizacije podele dobre prakse iz regiona na teme funkcionalnih ženskih mreža koje su doprinele solodarnosti u zagovaranju za ženska pitanja, zatim mogućnosti za prikupljanje sredstava za projekte koji se bave ženama i promocije ženskih javnih događaja.\nPredstavnice Oak fondacije su predstavile strategiju Oak fondacije “Teme koje se tiču žena” i pojasnile načine na koji su Oak kao odgovorna fondacija došli do ključnih tema strategije: borba protiv nasilja nad ženama, trgovine ljudima i izgradnja pokreta. Izgradnja kapaciteta koju podržava Oak fondacija bila je još jedna od tema koje su predstavljene i diskutovane, kao i samoprocena kapaciteta ženskih organizacija koju je sprovela Trag fondacija. Ova dokumenta činiće osnovu za planiranje dalje izgradnje kapaciteta ženskih organizacija u saradnji sa Trag fondacijom i Oak fondacijom u naredne tri godine.\nGrupni rad na ključne teme strategije “Teme koje se tiču žena” doprinele su boljem razumevanju i razmeni znanja o tome koje su potrebe korisnica, sistemskih promena koje želimo postići u narednih 3 do 5 godina, aktera koji su nam potrebni kako bi promene bile postignute i intervencija koje bi trebalo biti preduzete kako bi se promena desila.\nU toku treninga organizovana je i akcija solidarnosti sa žrtvama napada na Mirovni marš u Ankari kojim smo se zajedno pridružili Međunarodnom pozivu na mir Evropskog ženskog Lobija u Turskoj. Takođe, organizovano je i skupljanje toplih stvari za izbeglice iz Afrike i sa Bliskog Istoka koje će biti odnete i podeljene u Miksalištu.\nDrugi deo regionalnog sastanka bio je rezervisan za trening koji je održao Alex Dressler iz organizacije Očuvanje dečje bezbednosti (Keeping Children Safe). Cilj treninga bilo je osposobljavanje učesnica da razviju, unaprede i sprovedu politike i procedure za osiguravanje bezbednosti i zaštite dece unutar organizacija. Na osnovu znanja stečenog na treningu ženske organizacije će u narednom periodu razviti politike i procedure za očuvanje dečje bezbednosti, uz podršku Trag fondacije i organizacije Očuvanje dečje bezbednosti.


Press Online :: Hronika :: UBIJEN VLASNIK AGENCIJE ZA OBEZBEĐENJE\nUBIJEN VLASNIK AGENCIJE ZA OBEZBEĐENJE\nVlasnik jedine agencije za obezbeđenje "Panter" iz Kikinde Zlatko Čvorak (39) ubijen je u petak na ekonomiji Zemljoradničke zadruge "Klas" u Iđošu, saopštio je danas dežurni istražni sudija Okružnog suda u Zrenjaninu Peter Kiš.\nČvorak je preminuo od posledica teških povreda koje mu je u tuči naneo njegov radnik Dragan M., rekao je istražni sudija na konferenciji za novinare.\nKiš je na mestu zločina novinarima rekao da je Čvorak juče između 17 i 18 sati posetio Dragana M, koji je u to vreme kao radnik obezbeđenja bio dežurni Upravne zgrade.\nPrema njegovim rečima tuča je izbila iz za sada nepoznatih razloga, nakon verbalnog sukoba, a Dragan M. trenutno je na hiruškom odeljenju kikindske bolnice, zbog povreda koje je zadobio u fizičkom obračunu sa poslodavcem.\nDežurni lekar na hiruškom odeljenju kikindske bolnice Damir Egelja rekao je agenciji Beta da je Dragan M. trenutno pod lekarskim nadzorom, jer se sumnja da su mu u tuči povređeni bubrezi.\nZlatko Čvorak bio je vlasnik jedine detektivske agencije u Kikindi, koja je otvorena jesenas, a zaposleni u toj firmi angažovani su na obezbeđenju javnih objekata, ribnjaka, autobuske stanicje, sportskih manifestacija i koncerata u Kikindi i okolini.\nKako je novinarima rečeno, motiv ubistva rasvetliće istraga.


Interventna protiv demonstranata: 'Operacija raspršivanja uz korišćenje minimalne sile' VIDEO\nIzvor: B92, 21.Avg.2019, 20:34\nInterventna protiv demonstranata: "Operacija raspršivanja uz korišćenje minimalne sile" VIDEO\nInterventna policija Hongkonga suočila se s demonstrantima koji su okupirali prigradsku železničku stanicu.\nTo se dogodilo posle obeležavanja napada maskiranih osoba na pristalice antivladinog pokreta.\nPri kraju događaja policija je započela ono što su nazvali "operacijom raspršivanja uz korišćenje minimalne sile" nakon što su neki demonstranti blokirali puteve i uperili lasere na policajce.\nPolicija se zatim obračunala sa grupom preostalih demonstranata, >> Pročitaj celu vest na sajtu B92 << koji su prskali uljem po podu i gomilali kante za smeće, invalidska kolica i suncobrane kako bi usporili policajce, prenosi AP.\nTakođe su ispraznili aparate za gašenje požara, stvarajući oblak koji smanjuje vidljivost.\nDemonstranti obučeni u crno ispunili su prethodno stanicu Juen Long kako bi obeležili događaje od 21. jula kada je grupa muškaraca osumnjičenih za veze sa organizovanim kriminalom napala demonstrante, što je bila šokantna eskalacija protesta, prenosi agencija.\nPolicija intervenisala na protestu u Hong Kongu\nInterventna policija Hong Konga suočila se sa demonstrantima koji su danas okupirali prigradsku železničku stanicu posle obeležavanja napada maskiranih osoba na pristalice antivladinog pokreta...Pri kraju događaja policija je započela ono što su nazvali "operacijom raspršivanja uz korišćenje...


Evropska unija smatra da restriktivne mere uvedene da bi se smanjio rizik od širenja Kovida-19 ne smeju da utiču na osnovna prava i slobode, uključujući pravo na mirne proteste, izjavila je portparol Evropske komisije Ana Pisonero.\nU pisanom odgovoru za N1, Pisonero je rekla da “zaštita života ljudi mora da bude glavni prioritet”.\n“Vlada treba da utvrdi neophodne mere da se izbori sa rizikom od Kovid-19 na osnovu naučnih i epidemioloških podataka”, izjavila je ona.\nPisonero je upozorila da te mere ne smeju da utiču na osnovna prava i slobode.\n“Restriktivne mere moraju da se ograniče na ono što je zaista neophodno. To se odnosi i na pravo na mirne proteste što je osnovno pravo u demokratskim društvima”, izjavila je Pisonero.\nOna je dodala da se istovremeno mora garantovati javni red.\n“Nepovredivost demokratskih institucija se mora poštovati i čuvati u svakom trenutku”, napisala je Pisonero.\nBilčik osudio “svako nasilje”\nIzvestilac Evropskog parlamenta za Srbiju Vladimir Bilčik osudio je svako nasilje koje se dogodilo u noći između utorka i srede, navodeći da pravo izražavanja mišljenja na miran način mora da se poštuje.\n“Nasilje protiv mirnih demonstranata i brutalne taktike ne mogu biti odgovor kada ljudi koriste slobodu okupljanja. Pravo na izražavanje mišljenja na miran mora biti poštovano”, naveo je Bilčik na Tviteru.\nOn je dodao da je istovremeno napad na policiju i uništavanje imovine su neprihvatljivi načini izražavanja javnog nezadovoljstva.\n“U isto vreme, borba protiv pandemije ne sme da bude korišćena u političke svrhe”, naveo je Bilčik na svom tviter nalogu i dodao kako je zabrinut zbog porasta broja zaraženih korona virusom u Srbiji.\nOn je naveo da prati poslednje događaje u Beogradu sa velikom zabrinutošću.\nBilčik je apelovao da građani prate savete stručnjaka i dodao kako je ključno da javnost bude potpuno informisana o situaciji sa epidemijom u celoj Srbiji.\n“Mi, Evropljani, moramo da ostanemo ujedinjeni u borbi protv širenja virusa. Evropska unija je već pokazala nepokolbljivu posvećenost u solidarnosti sa građanima Srbije od početka pandemije i spremni smo da nastavimo borbu protiv virusa sa našim partnerima na Zapadnom Balkanu”, poručio je Bilčik.\nUpišite tekst * eight × six =\nOrganizacija “Pravni skener”: Niko ne kontroliše zalihe lekova u Srbiji


Ksenija Mijatović obnovila saradnju sa Lee Manom – Tračara\nPogledajte novi spot Ksenije Mijatović!\nPevačica Ksenija Mijatović nedavno se vratila iz Londona gde je snimala kadrove za spot pesme „Magija“ koja će se naći na njenom novom albumu, koji izlazi na jesen. Pored spota, Ksenija je u britanskoj prestonici uradila i zanimljive fotografije, inspirisane šezdesetim godinama prošlog veka, koje će ispratiti njen novi materijal.\nAko je suditi po autorima koji potpisuju nove Ksenijine pesme, album će biti pravo osveženje za sve ljubitelje drugačijeg zvuka od pop folka, koji se sada forsira. Sama pevačica uradila je nekoliko pesama, a Antonija Šola, poznata po saradnji sa pokojnim Tošetom Proeskim, Čipi iz Osvajača i jedan od članova Yu grupe, autori su ostalih pesma.\nIzvor blizak pevačici otkrio je vašoj Tračari da je pevačica u poslednjem trenutku promenila odluku da izbaci singl „Magija“ kao najavu za novi album. Razlog je ponovna saradnja sa Lee Manom, sa kojim je pevačica i započela karijeru. Oni koji su čuli demo verziju tvrde da je pesma vrlo zanimljiva i da malo podseća na ranija ostvarenja dvoje pevača. Pesma je šaljivog tipa, a ćemo Kseniju gledati u ulozi seksi zubarke, u koju se pacijent, Lee Man, zaljubljuje. Duet će biti pušten u etar krajem meseca.\nPovezane temeksenija mijatović\n18/05/2010 at 9:02 am\nvala bas riri\n20/05/2010 at 5:40 am


Procurile fotografije navodnih NLO-a koje su fotografisali američki vojni piloti\n5. Decembra 2020. 5. Decembra 2020. mmgradiskaOstavite komentar na Procurile fotografije navodnih NLO-a koje su fotografisali američki vojni piloti\nDetalji i fotografije iz dva navodna tajna izvještaja Pentagona o neidentifikovanim letećim objektima su procurili u javnost.\nU njima se govori o letjelicama koje su njihovi timovi opazili, ali nisu mogli da ih identifikuju, prenosi FoxNews.Web stranica TheDeBrief.org je objavila ove sedmice detalje o izvještajima iz 2018. godine i prošlog ljeta koje je sačinila Pentagonova radna grupa za neidentifikovane zračne pojave.\nU izvještajima se navodi da ta radna grupa razmatra mogućnost da letjelicama koje su se pojavile zapravo upravlja “inteligencija nepoznatog porijekla”.\nU izvještaju iz 2020. godine pominje se susret sa neidentifikovanim trokutastim avionom koji je snimljen 2019. godine također iz unutrašnjosti vojnog borbenog aviona. Oni tvrde da se na fotografiji nalazi “prividno svemirsko vozilo”, a opisano je kao veliki jednakostranični trokut sa zaobljenim ivicama i velikim savršeno bijelim svjetlima.\nDojava o bombi u salonu igara, policija evakuisala goste i radnike\nPapin doktor preminuo od korone\nŠta nikada ne bi trebalo kupovati preko interneta\nZaboravio je šifru iz digitalnog novčanika, možda ostane bez 200 miliona eura


Srbija još uvek nije ispunila važnu obavezu koju joj nalažu ratifikovane međunarodne konvencije, Ustav i domaći zakon. Iako je tim aktima propisano da svako dete mora biti upisano u matičnu knjigu rođenih odmah nakon rođenja, to pravo u Srbiji i dalje nije dostupno svoj deci. Deca čije majke ne poseduju lične dokumente ne mogu biti upisana u matičnu knjigu rođenih odmah nakon rođenja, već je za njih potrebno voditi posebne postupke, koji mogu biti dugotrajni i komplikovani. Do okončanja tih postupaka deca ostaju bez izvoda iz matične knjige rođenih i bez pristupa zdravstvenoj i socijalnoj zaštiti, kao i drugim pravima.\nOsnovna prepreka koja sprečava upis u matičnu knjigu rođenih odmah po rođenju dece čije majke ne poseduju lične dokumente nalazi se u odredbama podzakonskih akata koji regulišu prijavu rođenja i upis u matične knjige.\nDa je takva situacija neodrživa pokazuje i sve veći broj preporuka i izveštaja međunarodnih organizacija i ugovornih tela u kojima se Srbija poziva da svakom detetu omogući upis u matične knjige odmah po rođenju, i to bez obzira da li roditelji poseduju lične dokumente. U 2019. godini takve preporuke doneli su Komitet UN za eliminisanje diskriminacije žena i Evropska komisija, a i Komitet UN za ekonomska, socijalna i kulturna prava je problem upisa u matičnu knjigu rođenih uvrstio u listu pitanja koje je postavio Srbiji u okviru procesa izveštavanja o primeni Međunarodnog pakta o ekonomskim, socijalnim i kulturnim pravima.\nPrethodno su Srbiji takve preporuke uputili i Savet za ljudska prava Ujedinjenih nacija, Komitet UN za prava deteta, Komitet UN za ekonomska, socijalna i kulturna prava, Komitet UN za ljudska prava, Evropski parlament. Srbija se obavezala i da će ispuniti Ciljeve održivog razvoja UN, uključujući i cilj da se svakome omogući upis u matičnu knjigu rođenih.\nNažalost, međunarodne preporuke nisu ispunjene a sporne odredbe podzakonskih akata su još uvek na snazi, zbog čega majke koje nemaju lična dokumenta i dalje ne mogu da upišu svoju decu u matičnu knjigu rođenih odmah nakon rođenja. Posebno je zabrinjavajuće to što se po pravilu radi o deci koja pripadaju romskoj nacionalnoj manjini, koja žive na marginama društva, u dubokom siromaštvu.


RTCG - Radio Televizija Crne Gore - Nacionalni javni servis :: Svijet :: Britanskim diplomatama zabranjeno da koriste riječ "Bregzit" / print=true\n[ N1, Objavila: R.B. ]\nNOVA UPUTSTVA 05. 02. 2020. 20:59 >> 20:59 0\nBritanski Foreign Office objavio je nova uputstva o jeziku koji zaposleni koriste kada govore o izlasku Velike Britanije iz Evropske unije, a među zabranjenim riječima je i sam Bregzit, piše britanski list Gardijan.\nPrema pojedinim izvještajima, pored riječi Bregzit, zaposlenima nije dozvoljeno da koriste određene riječi i fraze, kao što su "period sprovođenja", "ishod bez sporazuma" ili "posebno partnerstvo".\n"Bregzit je završen, tako da ne koristimo taj termin. Sačuvajte to kao istorijski događaj koji se dogodio 31. januara 2020. godine", navodi se u odredbi.\nU novim uputstvima piše da ne treba koristiti fraze "sa sporazumom ili bez sporazuma", prenio je Sputnjik. Pored toga, nije dozvoljeno koristiti riječ "partnerstvo" kada se govori o odnosima sa EU u budućnosti.\nVelika Britanija zvanično je napustila EU 31. januara, čime je završen proces započet nakon referenduma o Bregzitu u junu 2016. godine.\nVelika Britanija Bregzit\nBroj mrtvih u Britaniji porastao za 121\nSistem praćenja i traganja od juna u Velikoj Britaniji\nOd danas djelimično popuštanje mjera u Engleskoj\nVelika Britanija nastavlja "crni rast"


Trilateralna komisija u Beogradu: "Svjetska vlada u sjenci'' prvi put u Srbiji - mojKontakt portal - Radio Televizija Kontakt\nTrilateralna komisija u Beogradu: “Svjetska vlada u sjenci” prvi put u Srbiji\nSve je spremno da u Beogradu u petak počne 38. sednica Trilateralne komisije za Evropu. To će biti prvi skup ove svetske organizacije koji se ikada održava u Srbiji.\nTahir Hasanović, predsednik Organizacionog odbora 38. konferencije Evropske trilateralne komisije, kaže da se očekuje dolazak oko 180 učesnika.\n– Među njima su najveći svetski i evropski bankari i industrijalci, od izvršnog direktora „Rotšild grupe“ do predsednika „Goldman Saksa“, kao i bivši i sadašnji političari – objašnjava Hasanović.\n– Sednici će prisustvovati i Majkl Fuks, član nemačkog Bundestaga i potpredsednik Evropske trilateralne komisije, doskorašnji premijer Italije Mario Monti, kao i Luk Koen, guverner Nacionalne banke Belgije. Očekuje se i dolazak admirala Đanpaola di Paola, bivšeg italijanskog ministra odbrane i bivšeg ministra vojnog komiteta NATO. Najvažnija ličnost iz sveta biznisa koja nam dolazi je Piter Saterlend, predsednik „Goldman Saksa“, najveće investicione banke na svetu.\nIz bliskog okruženja, na veliki skup, koji se održava u hotelu „Kraun plaza“, pozvani su i predsednica Kosova Atifete Jahjaga, predsednik Republike Srpske Milorad Dodik, kao i bošnjački član Predsedništva BiH Bakir Izetbegović. Pozivi su upućeni i premijeru Crne Gore Milu Đukanoviću i predsedniku Makedonije Đorđu Ivanovu.\nSednicu, koja se održava od 31. oktobra do 2. novembra, otvoriće njen predsednik Žan-Klod Triše, nekadašnji šef Evropske centralne banke, dok će visoke zvanice pozdraviti premijer Srbije Aleksandar Vučić. On će učestvovati i na „Panelu lidera“, kao i na panelu „Srbija i EU“. Jedna od tema, koja će biti zatvorena za javnost, biće i kriza u Ukrajini, na kojoj će učestvovati gosti i iz Kijeva i iz Moskve. Očekivalo se da dođe i Arzenij Jacenjuk, sadašnji premijer Ukrajine, kao i Sergej Karaganov, jedan od saradnika Vladimira Putina.\nTrilateralnu komisiju u Srbiji osnovali su u januaru 2013. godine Jovan Kovačić, Dejan Novaković i Tahir Hasanović, kao slobodni zidari, članovi Regularne velike lože Srbije i članovi kompanije „East Njest Bridge“ i prvi Srbi koji su u postali punopravni članovi najmoćnije nevladine organizacije na svetu. Oni su na plenarnoj sednici Trilateralne komisije, koja je od 14. do 17. marta 2013. godine održana u Berlinu, dobili zadatak da jednu sednicu pripreme u Beogradu.\nTrilateralna komisija ima epitet „svetske vlade u senci“, jer okuplja najuglednije i najuticajnije ličnosti. Rad komisije je diskretan i zato je obavijen velom tajni. To pravilo primenjuje se i na konferenciji u Beogradu, koja će biti održana bez prisustva javnosti.\n– Trilateralna komisija nije tajno društvo, jer je spisak svih članova objavljen na internetu – kaže Jovan Kovačić, član Izvršnog komiteta Trilateralne komisije u Srbiji. – Na sastancima na kojima se odvijaju važne diskusije nije poželjno prisustvo javnosti, jer bi se u tom slučaju, recimo, čitave berze i tržišta poremetili. Naime, na sastancima Trilateralne komisije, učesnici nisu opterećeni medijima i mogu da govore o ozbiljnim stvarima, znajući da njihovi dijalozi neće izaći u javnost.\nZnačaj Trilaterale na svetskoj sceni možda najbolje ilustruje, između ostalog, činjenica da su tokom nedavne najteže ekonomske krize u Evropi, šest premijera i dva predsednička kandidata bili njeni članovi.\n– Sastanak u Beogradu će biti izvanredna prilika za uspostavljanje dijaloga između naših poslovnih i političkih lidera sa prisutnim članovima svropske grupe Trilateralne komisije – smatra Tahir Hasanović. – Moćni i uticajni gosti moći će da iz prve ruke upoznaju Srbiju, naš domaćinski, gostoprimljiv duh i naše potencijale, što je bitan osnov kako bi se Srbija vratila na političku mapu kao nedvosmislen politički i privredni lider regiona.\nJovan Kovačić tvrdi da aktivnost Trilateralne komisije nije usmerena protiv Rusije i Kine. On dodaje da Trilateralna komisija na svojoj 38. sednici u Beogradu neće tražiti od zvaničnog Beograda ulazak Srbije u NATO, niti okretanje leđa Srbije prema Rusiji.\nU Beograd će doći i Gaj Eliot, potpredsednik „Rojal Dač Šela“, najveće naftne kompanije na svetu, i Jirgen Fitcen, izvršni direktor Dojčbanke. Stiže i Najdžel Higins, izvršni direktor „Rotšild grupe“, kao i Volfang Išinger, bivši član evropske trojke za Kosovo. Dolazak su najavili Ursula Klasnik, bivša ministarka spoljnih poslova Austrije, Marčelo Sala, potpredsednik „Inteza Sao Paulo grupe“, Andreas Strajhel, predsednik „Erste bank grupe“ i Đuzepe Vita, predsednik Unikredit banke.\nTrilateralna komisija je ustanovljena 1973. godine na inicijativu Dejvida Rokfelera i Zbignjeva Bžežinskog da gaji bliske odnose između Amerike, Evrope i Japana. Svoju aktivnost je proširila na „blisku saradnju u cilju očuvanja mira, upravljanja svetskom ekonomijom, ublažavanja svetskog siromaštva, što će povećati šanse za mirnu evoluciju globalnog sistema“.\nBosić pisao Krajišniku: Hoćete da srušite SDS zajedno sa Dodikom\nBanja Luka: Provalnik zatečen u krađi – u prostorijama stranke!


23. 3. 2018. Gradonačelnik Brčko distrikta BiH Siniša Milić razgovarao je danas sa srednjoškolcima, nastavnicima, pedagozima i predstavnicima Pedagoške institucije na okruglom stolu održanom u Tehničkoj školi u Brčkom u okviru projekta „Ja građanin“.\nTema je bila reforma obrazovanja u Brčko distriktu BiH, odnosno prijedlozi izmjena koji su nastali kao zaključci anketa i analiza koje su učenici Tehničke škole proveli. Riječ je o promjeni početka nastave, duljine školskoga sata, duljim odmorima, mogućnosti izbora predmeta, načinu ocjenjivanja, suvremenijim nastavnim sredstvima, promjenama nastavnog plana i programa, edukaciji profesora i slično. Učenici su istaknuli da je u obrazovanje potrebno uvesti izmjene što se tiče kvalitete nastave i skrenuli pažnju na neophodnost informatičkog opismenjavanja profesora kao i njihove veće kreativnosti te upotrebe novih modela nastave.\nGradonačelnik Siniša Milić pohvalio je u interaktivnom razgovoru s učenicima njihov aktivizam, ali i upozorio da se velike izmjene, posebice u tako važnoj i osjetljivoj oblasti kao što je obrazovanje, ne mogu prepustiti samo pojedincima. „U takve izmjene neophodno je uključiti sve dijelove naše društvene zajednice koji imaju interes za ovu oblast jer smo svjedoci pojedinih reformi, poput bolonje, koje nisu dale dovoljno dobre rezultate. Međutim, ovakvi razgovori najbolji su način da počnemo mijenjati nešto u korist i vas, učenika, roditelja ali i nastavnika“, dodao je gradonačelnik Milić.\nUčenici su izrazili zadovoljstvo što su imali jedinstvenu priliku razgovarati s gradonačelnikom i zahvalili se na njegovom interesu za teme koje su, kako su istaknuli, veoma važne za njihovo daljnje školovanje, ali i školovanje generacija koje dolaze.


Cnogorska blogerka zapalila mreže: Kako da pravilno koristite svoj POLNI ORGAN\nFoto: Instagram, njezvanova / screenshot\nNa društvenim mrežama prošle nedelje se pojavio video snimak o nameni ženskog reproduktivnog organa koji je postao hit, a pogledalo ga je više od 270 hiljada ljudi koji su ostavili gotovo 700 komentara.\nNataša Gardošević je u kratkom roku postala prava Instagram senzacija u Crnoj Gori, a svojim objavama danas zasmejava čitav region.\nOna nije klasična blogerka ili Instagram zvezda koja promoviše šminku ili modne brendove već uglavnom na satiričan način govori o svakodnevnim temama, kao što je slučaj sa reproduktivnim organom žene.\nPodgoričanku na Instagramu prati više od 68 hiljada ljudi, a zbog video snimka poput ovog iznad u kojem opisuje kako moderna i pametna žena svoj reproduktivni organ koristi na ispravan način, ali i sličnih, sve je popularnija.\nKomentari publike su odlični, a koliko imamo prilike da vidimo, po ostalim objavama, Nataši sigurno ne manjka inspiracije, tako da verujemo da će još dugo vremena zabavljati sve one koji vole da se opuste uz dobar humor.


Borba za lidersku poziciju u SPS nakon smrti Miloševića\nDvadeset kandidata vreba priliku\nVećina procena ovih dana glasi da potresi u vrhu Socijalističke partije Srbije nakon konačnog odlaska Slobodana Miloševića sa javne scene neće, barem narednih par meseci, izazvati destabilizaciju i vanredne izbore, ali će svakako biti zanimljivo pratiti ishod borbe za lidersku poziciju među socijalistima, kao i njene odjeke u parlamentu i Vladi. Kada je reč o akterima te borbe i idejama koje zastupaju, u opticaju je više verzija, i to prilično živopisnih. Prema jednoj, predstavnici takozvane tvrde ili slobističke struje predvođeni glavnim organizatorom sahrane Miloradom Vučelićem, sastali su se veče nakon pogreba (koji se odigrao sedam minuta posle zalaska sunca kako je izračunala senzacionalistička štampa) i u skladu sa srpskim običajem da se okupe najbliži, i zaključila da za novog predsednika stranke predlože akademika Mihajla Markovića.\nNjemu bi bilo povereno da privremeno vodi stranku do novog kongresa. Kao što je poznato, reč je o piscu programa SPS iz devedesetih koji je pokušao da uobliči srpsku verziju demokratskog socijalizma i da reformisane komuniste prešaltuje među partije takozvane nove levice. Politikolog Dijana Vukomanović u zborniku Političke stranke u Srbiji podseća da je do svrstavanja SPS u novu levicu došlo upravo zahvaljujući Markoviću koji je potekao iz "novolevičarskog" ideološko-filozofskog okruženja, koje se oslanja na dela "mladog" Marksa i zasniva kritiku razvijenog industrijskog društva, naglašavajući potrebu za participacijom i ličnim oslobođenjem.\nAkademik Marković se nije oglasio u javnosti da potvrdi kandidaturu za "kriznog lidera", a Vučelić je dan nakon sahrane najavio konsolidaciju partije, kao i potrebu da se do novog izbornog kongresa, njome kolektivno rukovodi. Međutim, Vučelić je samo pomenuo opcije kao što su predsedništvo, ne razrađujući dalje, barem ne u javnosti, tu ideju i inicijativu. Javno mnjenje imalo je priliku da se zabavlja baražnim intervjuima koje su on i Ivica Dačić, formalni šef partije kao nosilac najviše partijske funkcije - predsednik Glavnog odbora, simultano davali u srpskoj štampi. Suština međusobnih optužbi odnosila se na to ko je bio korektniji prema pokojnom predsedniku, da li onaj koji ga je napustio 5. oktobra ili onaj ko nije ispoštovao njegovu želju koga staviti na poslaničku listu. U priču se umešala i Miloševićeva ćerka pismom u kome je Dačić pobrojan u grupu funkcionera koje je njen "tata prezreo".\nBliskost sa Miloševićevom porodicom i, pre svega, kontakt sa udovicom Mirjanom Marković, kojom se "transferiše moć" sa mrtvog Miloševića, što je na početku pripalo Vučeliću kao predsedniku odbora za sahranu, zahvaljujući ovom i sličnim incidentima, u danima nakon sahrane izgubilo je političku težinu. Tome je doprineo Zoran Anđelković, generalni sekretar SPS i, možda, ne tako nenadani pretendent na mesto vođe SPS. "Vučelić hoće da on bude predsednik stranke a ja da mu budem generalni sekretar", rekao je Anđelković za Danas odgovarajući na pitanje koja je njegova pozicija u stranci.\nU priču koju su neki nazvali "nosači kovčega protiv nosača kofera" aludirajući na aferu sa podmićivanjem viceguvernera NBS u koju je bio upleten Dačić (dogovor pre Miloševićeve smrti u SPS bio je da se do ishoda istrage u ovoj aferi Dačić ne smenjuje) uveden je i treći igrač.\nMORAVSKI SPIN DOKTOR\nPo meri prisutnosti u medijima i po idejama koje je saopštio u ovom interregnumu, Anđelković prilično dobro stoji, tako da mu se bez obzira na moravski akcenat, ne može osporiti da je najuspešniji spin doktor iz SPS. Marijine i druge optužbe vezane za loše i nikakve odnose sa pokojnim predsednikom i njegovom udovicom (na primer da je uzeo venac i ušetao u dvorište u Požarevcu na sahranu) Anđelković je odbacio, tvrdeći da je on bio saradnik pokojnog predsednika 20 godina i da ga je ovaj uvek imenovao na istaknute i delikatne funkcije, kao što je ona da bude na čelu kosovske vlade 1998. i 1999. I još je uzvratio time da je on Miloševića u zatvoru posetio tri puta, a ćerka ni jednom. I, što je još značajnije, Anđelković je prvi saopštio ideju (kaže da je njegova) da se pitanje podrške socijalista Vladi ne pokreće do crnogorskog referenduma 21. maja zbog viših državnih interesa. Kao i da se o pojedinim zakonskim predlozima odlučuje pojedinčano, zavisno od toga ne da li ih predlažu stranke poput G17 i SPO koje su se najviše zamerile socijalistima izjavama o Miloševiću, nego o tome da li ih predlažu ministri koji su SPS najviše naljutili.\nTime je Anđelković uspeo da amortizuje zahteve tvrdih socijalista poput Milutina Mrkonjića da se Vlada zbog neadekvatnog odnosa prema sahrani obara odmah. Radikali, koji su budno iščekivali poteze SPS, jer bi njima u ovom trenutku izbori bez sumnje doneli veliki uspeh, u četvrtak su saopštili da od tog posla očigledno nema ništa.\nOčekivana dinamika dešavanja u SPS znači da bi tokom aprila trebalo da se održi sednica Glavnog odbora (telo broji oko trista članova), na kome bi moglo da dođe do Dačićeve smene, ukoliko Vučelić ili Anđelković skupe dovoljno glasova za to. Međutim, to bi bilo privremeno rešenje, pošto se, makar i deklarativno, svi zainteresovani zalažu za što hitnije održavanje izbornog kongresa. Sporno je da li da kongres bude u junu ili oktobru. To ne bi bio vanredni kongres, jer je ionako po voznom redu predviđeno da se najviši partijski skup održi početkom 2007. Kolektivno rukovođenje nemoguće je bez promene Statuta, a taj se papir menja na kongresu. Smatra se da što više vremena prođe od sahrane do održavanja kongresa, to će više slabiti pozicija Vučelića i tvrde struje.\n- Neće biti velikih lomova u SPS, mada na terenu i među članstvom postoji želja i volja da se rukovodstvo promeni - kaže za Danas sagovornik iz vrha ove partije. On se ne slaže sa tezom da postoje samo tri glavna pretendenta na lidersku funkciju, iznoseći zanimljivo zapažanje da ih je "dvadeset, jer svako iz vrha vreba svoju priliku i misli da je on taj" koji bi trebalo da bude na čelnoj poziciji, ma kako da to "nije bazirano u realnosti".\nUpitan kakve su mogućnosti da se uspostavi neki kolektivni organ poput predsedništva, koji bi kompromisom rešio pitanje liderstva, naš sagovornik kaže da tako nešto već postoji. Reč je o čuvenim "koordinacijama", odnosno sastancima na kojima se pre nego što zasednu partijski organi, čelnici dogovore o predlozima, smernicama, zaključcima... Koordinacija je prethodila i sednici Izvršnog odbora u petak uveče, na kojoj je trebalo da se razmatraju zakonski predlozi za sednicu parlamenta u ponedeljak 27. marta i sa koje se nije očekivao dramatičan obrt u borbi za prevlast (ovaj tekst je pisan u četvrtak).\n- Objektvno sukob je između dva krila koja zastupaju dve koncepcije. Jedna želi da se SPS svrsta u partije moderne evropske levice, zalaže se za evropske integracije i pripadanje zapadnim vrednostima. Druga je za približavanje onome što zagovaraju radikali, za antizapadni stav - objašnjava naš sagovornik.\nPrema njegovom tumačenju, ideje o vraćanju izvornoj politici SPS nerealne su, jer je to "demokratski socijalizam" što danas više ništa ne znači. Međutim, prema njegovoj proceni, osnovni problem u stranci je to što su članovi rukovodstva pokazali nezrelost i nesposobnost da timski rade, kao i sklonost avanturizmu, tako da se ni za koga od favorita ne može sa sigurnošću tvrditi da avanture ne bi ponovio i kao lider. O mogućnosti da se SPS pocepa, odnosno da se desi, bez namere da se te situacije porede, sličan rasplet kao u DS nakon smrti Zorana Đinđića, kada je napravljena nova stranka, naš sagovornik kaže da je malo verovatna. "To bi se desilo samo ukoliko bi jak lobi podržao cepanje i formiranje nove partije", kaže sagovornik Danasa, uz napomenu da je članstvo raspoloženo za promene i da je rasprostranjen i stav da su socijalisti sa najvećim potencijalom ostali izvan vrhovnih stranačkih organa.\nRadio S - glavni finansijer\nPrema nekim izvorima, najveći deo troškova oko sahrane podnela je firma Radio S, čiji je Anđelković vlasnik, a odranije je poznato da se odatle isplaćuju i plate zaposlenima u partiji. O troškovima, inače, Anđelković daje i sporne izjave, tvrdeći da je socijalistima trebalo nekoliko dana da skupe 15 hiljada evra za polaganje sudskog jemstva neophodnog za dolazak Mirjane Marković na sahranu, dok je pravni savetnik Miloševića Zdenko Tomanović rekao na pres-konferenciji da je to jemstvo položila njegova advokatska kancelarija. Inače, tvrdi se da su Miloševićeva sahrana i prateće manifestacije koštale oko sto hiljada evra, od kojih je 60 hiljada dala partija, a 40 hiljada opština Požarevac.\nANTONIĆ: Ishod će zavisiti od mesta obračuna\n- Ishod borbe za prevlast unutar SPS zavisiće od mesta obračuna. Ukoliko to budu Glavni odbor i Izvršni odbor, onda veće šanse ima Ivica Dačić. Ukoliko se stvari budu odlučivale na vanrednom kongresu, onda su one na strani Milorada Vučelića. Zoran Anđelković je kandidat iz senke i sigurno neko ko je politički vrlo spretan i žilav, što pokazuje činjenica da je on politički preživeo i (Ivana) Stambolića i Miloševića - kaže za Danas politikolog Sobodan Antonić.